Cана : 28-11-2018 / Солиқ хабарлари / кўрилди: 102\nКелгуси йилдан солиқ сиёсатида қандай ўзгаришлар бўлади? Тадбиркорлик субъектлари учун берилаётган солиқ имтиёзлари нималардан иборат?\nЙил якуни бўйича йиллик обороти 1 миллиард сўмдан ошган ёки йил давомида белгиланган чегаравий миқдорга етган корхоналар қай тартибда умумбелгиланган солиқларни тўлашга ўтказилади? Тадбиркорлар Тошкент шаҳар давлат солиқ бошқармаси томонидан ўтказилган семинарларда ана шу каби долзарб саволларга жавоб топишди.\nБугун юртимизда солиқ маъмуриятчилигини такомиллаштириш борасида кенг кўламли изчил ислоҳотлар амалга оширилмоқда. Бу борада Ўзбекистон Республикаси Президентининг жорий йил 29 июнидаги «Ўзбекистон Республикасининг солиқ сиёсатини такомиллаштириш концепцияси тўғрисида»ги Фармони муҳим ҳуқуқий асос бўлиб хизмат қилмоқда.\nСеминарда Концепцияга асосан, 2019 йил 1 январдан солиқ соҳасига жорий этилаётган янгиликлар ҳақида маълумот берилди. Хусусан, келгуси йилдан бошлаб, жисмоний шахслардан олинадиган даромад солиғининг 12 фоиз миқдоридаги ягона ставкаси жорий этилади. Бундан ташқари, Пенсия жамғармасига 8 фоиз миқдоридаги суғурта бадали тўлови бекор қилинмоқда. Ягона ижтимоий тўлов ставкаси 12 фоизгача пасайтирилади. Мазкур меъёрларнинг амалиётга жорий этилиши орқали меҳнатга ҳақ тўлаш фондига солиқ юки камайтирилади.\nЎз навбатида солиқ ставкаларининг пасайтирилиши ҳисобига биргина Сирғали туманида 339,8 миллиард сўмдан ортиқ маблағларни солиқ тўловчилар ихтиёрида қолдириш имконини беради.\nСеминарда Президент Фармонига асосан, йил якунлари бўйича йиллик обороти 1 миллиард сўмдан ошган ёки йил давомида белгиланган чегаравий миқдорга етган корхоналарни умумбелгиланган солиқларни тўлашга ўтказиш тартиби кўргазмали воситалар ҳамда слайдлар ёрдамида тушунтирилди.\n– Жорий йил 9 ойи якунлари бўйича Сирғали туманида 1 миллиард сўмдан ортиқ товар айланмасига эга бўлган 390 та корхона мавжуд, - деди Сирғали тумани давлат солиқ инспекцияси бошлиғи Жаҳонгир Мирпўлатов. – Уларнинг барчасига 2019 йилнинг 1 январидан умумбелгиланган солиқларни тўлашга ўтишлари зарурлиги ҳақида хабарномалар жўнатилган. Ҳозирги кунга қадар 237 та корхона умумбелгиланган солиқ тўловчиси сифатида рўйхатдан ўтди. Концепцияга асосан солиқ соҳасига жорий этилаётган ушбу янгилик юзасидан Сирғали туманидаги тадбиркорлардан кўплаб саволлар тушаётганлиги сабабли семинар ташкил этилиб, тадбиркорлар билан бевосита учрашган ҳолда жавоб берилди.\nСеминарда ҳисобот йили якунлари бўйича 1 миллиард сўмдан ортиқ товар айланмасига эга бўлган тадбиркорлар 2019 йил 1 январдан умумбелгиланган солиқларни тўлашга ўтишлари зарурлиги ҳақида Давлат солиқ қўмитаси томонидан хабар қилинади. Хабарнома олган тадбиркорлар жорий йилнинг 12 ноябридан 12 декабригача қўшилган қиймат солиғи тўловчиси сифатида рўйхатдан ўтишлари лозим.\n– Айни пайтда корхонамиз ягона солиқ тўлови тўлаб келаётганди, - деди тадбиркор Наргиза Умарова. – Жорий йил 9 ойи якуни бўйича умумий оборотимиз 1 миллиард сўмдан ошганлиги боис 2019 йилдан умумбелгиланган солиқлар тўлашга ўтишимиз ҳақида хабарнома олдик. Шундан сўнг умумбелгиланган солиқларни тўлашга қай тартибда ўтамиз? Солиқларни қай тартибда тўлаймиз? деган кўплаб саволлар туғилганди. Очиғи бир оз иккиланишлар ҳам йўқ эмасди. Бугунги семинарда Тошкент шаҳар давлат солиқ хизмати органлари ходимлари барча саволларимизга жавоб беришди.\nТадбирда Ўзбекистон Республикаси Президентининг Фармонига асосан, йил якунлари бўйича йиллик обороти 1 миллиард сўмдан ошган ёки йил давомида белгиланган чегаравий миқдорга етган корхоналарни умумбелгиланган солиқларни тўлашга ўтказиш тартиби кўргазмали воситалар ҳамда слайдлар ёрдамида тушунтирилди.\nМаълумотларга кўра, жорий йилнинг 9 ойи якунлари бўйича Мирзо Улуғбек туманида 1 млрд сўмдан ортиқ тушумларга эга бўлган 576 та корхона мавжуд. Уларнинг барчасига умумбелгиланган солиқларни тўлашга ўтишлари зарурлиги ҳақида хабарномалар жўнатилган. Жорий йилнинг 26 ноябрь ҳолатига 265 та корхона қўшилган қиймат солиғи тўловчиси сифатида рўйхатдан ўтишга ҳам улгурган.\nЎзаро мулоқот тарзида ўтаётган бу каби семинарлар пойтахтимизнинг барча туманларида ўтказилади.


ВЕНА – Европада хавфсизлик ва ҳамкорлик ташкилоти (ЕХҲТ) душанба (4 июнь) куни Венада наркотикларга қарши курашга бағишланган анжуман ўтказди, дейилади ташкилот баёнотида.\n«Синтетик гиёҳванд моддаларнинг ортиб бораётган хавфи: гиёҳвандликдан реабилитация ва қайта мослашувгача» деб номланган ЕХҲТ анжуманида ташкилотга аъзо давлатлардан 160 нафар эксперт ва амалиётчилар ҳамда ҳамкорлик бўйича шериклар қатнашди.\nҚозоғистоннинг Афғонистон бўйича махсус вакили, махсус топшириқлар элчиси Станислав Василенко ўз мамлакатининг наркотикларга қарши кураш бўйича амалга оширган сўнгги чора-тадбирлари ҳақида сўзлаб берди. Ушбу саъй-ҳаракатлар натижасида охирги 5 йил ичида Қозоғистонда гиёҳвандлар сони 40 фоизга камайган.\n«Қозоғистон ЕХҲТга аъзо мамлакатлар билан ўзининг илғор тажрибасини бўлишишга тайёр», деди у.\nСинтетик гиёҳванд моддаларнинг қора бозордаги улуши ўсимликлардан олинадиган анъанавий препаратларни ортда қолдирмоқда, деб огоҳлантирган 2019 йилда ЕХҲТда Словакия раислигининг мақсадли гуруҳи раҳбари, элчи Роберт Кирнаг.\nГиёҳванд моддаларнинг ноқонуний айланмасига қарши кураш терроризм ва уюшган жиноятчиликка барҳам беришга кўмаклашади. Айтиш жоизки, афғон толибонларининг асосий даромади наркотиклар ишлаб чиқариш ва сотишдан олинади.\nҚозоғистон ва Қирғизистон расмийлари Остонада хавфсизлик масалаларини муҳокама қилди


Лука Тони: Буффон ЖЧ-2018да ўйнайди? Мен эса йўқ - Спорт UZ - Скачать музыку бесплатно новинки музыки 2016-2017\n“Верона” клуби ҳужумчиси Лука Тони “Ювентус” ва Италия терма жамоаси дарвозабони Жанлуиджи Буффоннинг ЖЧ-2018да ҳам иштирок этиши борасида ўз фикрларини билдириб ўтди. Бу ҳақда Sky Italia нашри маълум қилмоқда.- Буффон ЖЧ-2018да ўйнайди? Лекин мен аниқ иштирок этмайман. Қачон фаолиятимни тугатишимни билмайман. Кейинги мавсумда ҳам тўп тепишим? Кўрамиз, ёзда бу ҳақда ўйлаб кўраман. Ҳозир айни пайтда футбол ўйнашни истайман, - дейди Лука Тони.Маълумот ўрнида, 39 ёшли форвард бу мавсум Италия чемпионатида 10 ўйинда 3 марта гол урди. - деб хабар бермоқда Stadion.uz нашри.


Ҳаво иссиқлиги ўйинимизга таъсир кўрсатди — Абрамов Яман билан ўйин ҳақида | Qalampir.uz\nҲаво иссиқлиги ўйинимизга таъсир кўрсатди — Абрамов Яман билан ўйин ҳақида\nСпорт\t12 Июнь 11:54 1573\nХабарингиз бор, Ўзбекистон миллий терма жамоаси кеча, 11 июнь куни ЖЧ-2022 саралаши доирасида Яман терма жамоасига қарши ўйин ўтказди ва минимал, 0:1 ҳисобидаги ғалабани қўлга киритди. Ўйиндан сўнг Ўзбекистон МТЖ бош мураббийи Вадим Карленович Абрамов учрашув ҳақидаги фикрлари ҳамда Саудияга қарши ўйин хусусида сўз юритди.\n“Қийин ўйин бўлди, биз буни кутгандик. Чунки ҳар бир ўйинни йирик ҳисобда юта олмайсиз, бу жуда қийин. Лекин биз имкон қадар ҳаракат қилдик. Яманда кейинги босқичга чиқиш имконияти қолмаган бўлса ҳам, улар курашишини билардик ва кутганимиздек бўлди, якунда ғолибмиз.\nНариги томондаги ўйинни ҳам кўрдим, Саудия сўнгги 10 дақиқа ичида масалани ҳал қилибди, бу — жуда катта нарса. Аммо айнан шу фактор бизнинг фойдамизга ишлаши мумкин. Ишонаманки, Саудияни ҳам енгса бўлади, фақат бир темпда, охиригача ўзгармай ўйин кўрсатиш зарур. Машғулотларда буни шакллантиришга ҳаракат қиламиз.\nЯманни фақат дарвозабон қутқарди. Унинг омадли ҳамда ишончли ўйини бизга қарши иш берди. Бу билан уларни табриклайман. Бундан ташқари, ҳаво иссиқлиги ҳам ўйинимизга таъсир кўрсатди, ҳисобнинг йирик эмаслиги ҳам шундан. Йигитларни табриклайман, энди Саудияга қарши ўйинга тайёрланамиз”, дейди Абрамов.\nМаълумот учун, ўйин тақдирини ҳал қилган ягона голга 19-дақиқада Жалолиддин Машарипов муаллифлик қилди, Одил Аҳмедов эса пенальтидан унумли фойдалана олмади.\nЯман билан баҳсда минимал ҳисобдаги ғалабани сақлаб қолган Ўзбекистон терма жамоаси очколари сонини 15 тага етказиб, 2-ўринда қолди. Яман эса 5 очко билан 5-поғонани эгаллаб турибди.\nСўнгги, 8-тур доирасидаги Саудия Арабистони ҳамда Ўзбекистон учрашувидан сўнг гуруҳ ғолиби номи маълум бўлади. Баҳс 15 июнь, сешанба куни ўтказилади.\nСаудия Арабистони Одил Аҳмедов Ўзбекистон МТЖ ЖЧ-2022 Яман Жалолиддин Машарипов\n31 Июль 13:36 45808\n31 Июль 18:28 25948\n02 Август 13:59 18930


Шимолий таъминот учун АҚШ 500 миллион доллар тўламоқда\nАҚШ учун энг тез ва арзон бўлган Покистон йўли ҳозирда ëпилганича қолмоқда.\nАҚШ Мудофаа вазирлиги Афғонистондаги ҳарбийлари учун зарур таъминот молларини ўз ҳудуди орқали ўтказишга рухсат бергани учун Марказий Осиë ҳукуматларига йилига 500 миллион доллар тўламоқда.\nБу ҳақда EurasiaNet.org нашрига маълумот берган Пентагон расмийси¸ айни пайтда минтқадаги қайси ҳукуматнинг Шимолий таъминот тармоғидаги ўз иштироки учун қанча олаëтганини очиқламади.\nШимолий таъминот тармоғидан ўтаëтган ҳар бир контейнер юк учун тўланадиган тижорий транзит нархидан ташқари¸ Марказий Осиë давлатлари ўз темир йўл инфраструктурасини такомиллаштириш учун¸ деган асосда АҚШдан қўшимча транзит ҳақи ҳам талаб қилди ва умумий йиллик ҳақ Вашингтон учун йилига ярим миллиард АҚШ долларини ташкил этмоқда¸ деб хабар берган бу нашрга Мудофаа вазирлиги матбуот котиби Bill Speaks.\n“Биз бу сумманинг алоҳида давлатга қандай бўлинишини ошкор қилмаймиз. Аммо Шимолий таъминот тармоғидан Марказий Осиë ҳукуматлари йилига 500 миллион долларлик транзит ҳақи олаëтганини айта оламиз”¸ деган Пентагон матбуот котиби.\nПокистон орқали ўтувчи Жанубий таъминот тармоғига муқобил бўлган Шимолий таъминот тармоғи Қозоғистон¸ Қирғизистон¸ Тожикистон ва Ўзбекистон ҳудудидан ўтади.\nБу йўналиш орқали асосан Афғонистондаги АҚШ ва НАТО ҳарбийларига ноҳарбий таъминот моллари етказиб берилаëтгани айтилади.\nБу йўналишга қўшилган ҳукуматлар транзит ҳақи олаëтган бир пайтда¸ ўнлаб тижорий пудратчилар ҳам юк ташиш жараëнига аралашган ва бундан юзлаб миллион доллар фойда қилмоқда.\nEurasiaNet.org нашри ўтказган текширув натижасида¸ Ўзбекистондан ўтадиган АҚШ ва НАТО юклари транзити билан асосан Каримовлар оиласи¸ хусусан Гулнора Каримовга алоқадор ширкатлар шуғулланаëтгани аниқланган эди.\nПокистон ва АҚШ ўртасидаги сиëсий кескинлик кучайиб кетгани ортидан Исломобод Жанубий таъминот тармоғини ëпиб қўйди ва ҳозирда Шимолий таъминот тармоғи Афғонистондаги АҚШ ва НАТО қўшинлари учун қуруқлик орқали ўтувчи ягона таъминот йўли бўлиб қолмоқда ва баъзи манбаларга кўра¸ умумий таъминот юкларининг 90 фоизига қадар ҳозирда Шимолий таъминот тармоғи орқали ўтмоқда.\nЛатвия портларидан йўлга чиқадиган поездларнинг охирда барибир Ўзбекистон ҳудуди орқали Афғонистонга кириши инобатга олинса¸ АҚШ тўлаëтган ярим миллиард долларлик транзит ҳақидан энг катта улушнинг Ўзбекистонга тегаëтгани англашилади.\n“Шимолий таъминот тармоғи орқали ўтаëтган ҳар бир дона контейнер нархи тахминан 17,500 долларни ташкил этса¸ бу нарх Покистон орқали 7,200 доллардир. Айни пайтда¸ Шимолий таъминот тармоғи орқали ўтаëтган юклар нархи ҳам бир оз пасайди. 2009 йилда бир контейнер бу йўналиш орқали бизга 21 000 долларга тушаëтган эди”¸ дейди АҚШ Мудофаа вазирлиги матбуот котиби EurasiaNet.org нашрига.\nАҚШ ҳарбийларига яқин ахборот манбалари¸ Ўзбекистон ҳукумати АҚШ ва НАТО ҳарбий техникасининг ўз ҳудуди орқали олиб чиқилишига ҳам рухсат бергани ва келишув шартларидан бирига кўра¸ бунинг эвазига Америка ҳарбий техникасининг бир қисми мамлакатда қолажаги ҳақида хабар тарқатган эди.\nАммо кўп ўтмай олиб ташланган бу маълумот ортидан Россия нашрлари 2014 йил охирига қадар Афғонистондан чиқиб кетиши режаланган АҚШ етакчилигидаги НАТО ҳарбийлари ва ҳарбий техникасининг Ўзбекистон ҳудудидан ўтишига рухсат берилмаганини ëзди. Ўз ҳудудидан ўтувчи катта миқдордаги қурол-аслаҳани назорат қилиш имконидан маҳрум Ўзбекистон ҳукуматини¸ "КоммерсантЪ" нашрига кўра¸ НАТО юклари орасида бўлиш эҳтимоли мавжуд наркотиклар¸ шунингдек қурол-яроғ бир қисмининг мамлакат ҳудудида қолиши чўчитган.\nЎзбекистон раддиясидан сўнг НАТО юкларини Афғонистондан учқичларда Россия ҳудудига олиб келиш¸ ундан эса темир йўл орқали Европага юбориш режаси тузилган.\nПентагон матбуот котибига кўра¸ ҳозирда АҚШ ва НАТО ҳарбий юклари транзити учун энг арзон йўналиш бўлган Покистон йўли очилиши устида Вашингтон ва Исломобод ўртасидаги сиëсий музокаралар давом этмоқда.


Мактаблар ўқув йилига шайми?\nЯнги ўқув йили яқинлашгани сайин унга тайёргарлик ишлари қизғин тус олмоқда. Вилоят Минтақавий хизматлар марказида ўтган брифингда вилоят ҳокими ўринбосари Уласбек Садибеков 2017-2018 ўқув йилига тайёргарлик ҳақида гапириб, қуйидаги маълумотларни баён этди.\nВилоятимизда 1677та мактабгача таълим муассасаси фаолият юритади (2016 йил билан таққослаганда 95та муассаса (6 фоиз)га ортиқ. Янгидан иш бошлаган муассасаларнинг 92таси хусусий болалар боғчаси, 3таси эса кичик марказ. Уларда жами 181 мингга яқин кичкинтой таълим-тарбия олмоқда.\n1677та мактабгача таълим муассасасининг 764таси (368та болалар боғчаси, 396та кичик марказ) давлатга тегишли, 913таси (830та болалар боғчаси, 83та кичик марказ) хусусий. 1-6 ёш орасидаги болаларни таъминлаш кўрсаткичи – 50,5 фоиз (2016 йилда 49 фоиз), 3-6 ёшдаги болаларни мактабгача таълим муассасалари билан таъминлаш кўрсаткичи эса 86,1 фоиз. Вилоят бўйича 1-6 ёшдаги 63 минг нафар кичкинтой боғчага навбатга турса, 3-6 ёш оралиғидаги болалар сони 28 минг нафарни ташкил қилади.\nВилоятдаги давлатга тегишли мактабгача таълим муассасаларини янги ўқув йилига тайёрлаш учун 325та болалар боғчасини жорий таъмирлашга маҳаллий бюджетдан 240 млн. тенге, 2та болалар боғчасини мураккаб таъмирлашга 83,2 млн. тенге ажратилиб, ишлар давом эттирилмоқда. Шунингдек, вилоятда давлат-хусусий ҳамкорлиги асосида 2та боғча қурилмоқда: Тулкибошда 100, Шимкентда эса 320 ўринли. Яна 5та болалар боғчаси қурилишига ҳужжатлар тайёрланмоқда.\nЎрта таълим муассасалари бўйича\nЯнги ўқув йилида бюджет ҳисобидан янги 6та (1та бошланғич, 5та ўрта) мактаб фойдаланишга топширилади, вилоятда 1027та давлат тасарруфидаги ва 7та хусусий мактаб фаолият юритади.\nБир сменали 189та мактабда 255712, икки сменали 817та мактабда 371966, уч сменали 21та мактабда эса 12322 нафар ўқувчи таълим олади.\nВилоятдаги педагогларнинг умумий сони – 69107 нафар.\nБугунги кунда 309 ўқитувчига эҳтиёж бор. Улардан 139 нафари бошланғич синф, қолганлари математика, рус тили, инглиз тили, физика, кимё, информатика, қозоқ тили ва бошқа фанлар ўқитувчиларидир.\nВилоятдаги мактабларда 640 мингга яқин ўқувчи (2016 йилда 611 минг) таълим олиши кутилмоқда, улардан 73 минг нафари биринчи синфга борадиганлар.\nЯнги ўқув йилига тайёргарлик доирасида маҳаллий бюджетдан 897та мактабда жорий таъмирлаш ишлари юритишга 2,9 млрд. тенге ажратилиб, бугунги кунгача 847тасида (94 фоиз) ишлар ниҳоясига етди. Шунингдек, 43та мактабнинг мураккаб таъмирлаш ишларига 2,1 млрд. тенге ажратилиб, 3та мактабда ишлар тўлиқ ниҳоясига етди, қолгани 25 августда топширилади.\nБундан ташқари, вилоятда 79та таълим муассасаси қурилмоқда (31,2 млрд. тенге ажратилган).\nЎқув йили бошида 20та мактаб ишга туширилади, улардан 6таси янги бинода.\nАвария ҳолатидаги 12та мактабнинг 8таси 2018 йилда битса, 4таси 2019-2020 йилларда қурилади. Қурилиш ишлари олиб борилаётган 79та таълим муассасаси: янги мактаб – 65та, мактабга қўшимча бино – 8та, мактабни қайта қуриш – 3та, коллеж – 1, коллежга қўшимча қурилиш – 1.\nДарсликлар билан таъминлаш бўйича\nЯнгиланган таълим тизимига 2,5,7-синфларнинг кўчиши муносабати билан 3,5 млн.га яқин китоб сотиб олиш учун маҳаллий бюджетдан 4,5 млрд. тенге ажратилиб, бугунги кунда 2 млн. донаси мактабларга етказилди. Қолгани 20 августгача тарқатилади. Вазир айтганидек, дарсликларни сотиб олишга етишмаётган 179 млн. тенге (Мақтаарал – 133 млн. тенге, Чордара – 46 млн. тенге) маҳаллий бюджетдан бўлинади.\nЯнги ўқув йилида болаларни ташиш ва иссиқ овқат билан таъминлаш масалалари тўлиқ ҳал этилган.\n“Мактабга йўл” акцияси бўйича\n2017 йилнинг август ойидан вилоятда “Мактабга йўл” умумреспублика акцияси “Менинг танловим – болаларга ёрдам бериш” шиори остида ўтмоқда. Акциянинг биринчи ўнкунлигида 250 млн. тенгега ижтимоий аҳволи ночор оилаларда тарбияланаётган 10 мингга яқин болага моддий ёрдам кўрсатилди. Хайрия акцияси сентябрь ойининг сўнггигача давом этади.\nТехник ва касбий таълим бўйича\nВилоятдаги 91та коллежда 97та ихтисослик бўйича мутахассислар тайёрланмоқда.\nКоллежларнинг 43таси давлатга тегишли бўлса, 49таси хусусий. Уларда 70,8 минг ўқувчи таълим олади.\nЖорий йил кадрлар тайёрлаш учун 15668 ўринга давлат буюртмаси берилди (шундан 11084таси вилоят, 4584таси республика бюджетидан), 2016 йилдагидан 42 фоиз ортган.\nХуршид ҚЎЧҚОРОВ, 2017-08-16, 19:58 245


Ўзбекистон Республикаси Вазирлар Маҳкамасининг 2018 йил 31 мартдаги “Табиатдан фойдаланиш соҳасида давлат хизматлари кўрсатишнинг айрим маъмурий регламентларини тасдиқлаш тўғрисида” ги 255-сонли қарори билан тасдиқланган “Давлат ўрмон фондига кирмайдиган дарахтлар ...\nШаҳар ва туман участка сайлов комиссияларининг таркиби тасдиқланди\nЯқинда халқ депутатлари Тошкент шаҳар Кенгашига сайлов ўтказувчи шаҳар ва туман сайлов комиссияларининг навбатдаги йиғилишлари бўлиб ўтди. Унда 2018 йил 1 июль, якшанба куни айрим сайлов округларида бўшаб қолган ўринларга бўлиб ўтадиган сайловда халқ депутатлари Тошкент шаҳар Кенгашига ва туман Кенгашларига сайлов ўтказувчи округ сайлов комиссияларининг сайлов участкалари таркиби тасдиқланди.\nЎзбекистон Республикаси президенти «Тошкент шаҳрида жамоат тартибини таъминлаш, ҳуқуқбузарликлар профилактикаси ва жиноятчиликка қарши курашиш самарадорлигини ошириш бўйича қўшимча чора-тадбирлар тўғрисида»ги қарорни имзолади. Ҳужжат матни ЎзА томонидан келтирилган.\nЭски шаҳар нафақат тошкентликлар балки шаҳримиз меҳмонлари учун ҳам яхши таниш бўлган маданият ва савдо-сотиқ марказидир. Буюк ипак йўлида жойлашган ушбу манзилгоҳ асрлар силсиласида қадимий обидаларини сақлаган ҳолда замонавий талаблар асосида кўркамлашиб келди.\n«Пахтакор» ва «Алишер Навоий» метро станцияларида Wi-Fi ишлай бошлади\nТошкент метрополитенининг «Пахтакор» ва «Алишер Навоий» станцияларида Wi-Fi хизмати синов тариқасида ишга туширилди.\nТошкент шаҳар ҳокимлиги ва ҳокимият ҳузуридаги жамоатчилик кенгаши “Тop-500” форуми ўтказилди.


ЎзА - “Хавотир ичида чайқалар дунё...”\n“Хавотир ичида чайқалар дунё...”\nБу сўзларни кеча ё бир ҳафта илгари ёзганим йўқ. Уларни бир ой, бир йил, ҳатто ўн йил олдин ҳам ёзмаганман. “Дунё” шеъримдан олинган бу мисрани бир неча йиллик изланишлардан кейин ўн беш йил илгари битган эканман. Ўшанда дунёнинг хавотир ичида чайқалаётганидан безовта бўлиб, орзу-умидларимни юрак қоним билан қоғозга кўчирганман.\nАслида, одамзот азалдан хавотир ичида яшайди. Унинг бирор куни хавотир, ташвишсиз ўтган эмас. Одамлар гоҳ урушда, гоҳ офатда, гоҳ касалликка қарши курашда ҳалок бўлган. Буни таниқли авар шоири Ҳамзат Цадаса ҳикматли байтида мухтасар ифодалаган:\nКимларни бағрига олмаган тупроқ,\nУнда ҳалок бўлган ўлгандан кўпроқ.\nИнсоният таҳликали даврда ҳамиша чора излаган ва сўздан таскин топган. Барчамизга маълумки, коронавирус касаллиги туфайли мамлакатимизда эълон қилинган карантин даврида юртдошларимизга биринчи навбатда китоб ўқиш тавсия этилди. Шу ўринда милоддан аввал яшаган, биринчи муаллим дея шарафланадиган юнон файласуфи Аристотелнинг шогирди Александр Македонскийга айтган насиҳатидан ҳар қанча ибрат олсак арзийди: “Агар нафсингни бирор лаззатли ишга машғул қилишга мажбур бўлсанг, у ҳолда оладиган лаззатинг донишмандлар мажлисидан, фалсафаю ҳикматларга оид китоблар мутолаасидан бўлсин. Донишмандлар хизматида бўлиш ва уларнинг китобларини ўқиш сени олий даражаю мақомларга эриштиради ва сенга тўлиқ шодлигу саодат бағишлайди”.\nЯна минг йиллар ўтди, инсоният хавотир ичида яшай бошлади. Шунда олам узра “Ўқи!” сўзи баралла янгради. Одамлар ўқиди, қалбларида орзу-умидлари томир ёзди ва юксалиш сари қадам ташлади.\nЯна минг йиллар ўтди. Шоирларнинг султони Ҳазрат Алишер Навоий ёздилар: “Сўздадур ҳар яхшилиқни имкони бор, мунда дебдурларки, нафаснинг жони бор”. Ҳазратнинг қуйидаги байтида эса, сўзнинг қадр-қиммати мужассам:\nДонаи дур сўзини афсона бил,\nҲазрат “Назм ул-жавоҳир” асарида муқаддас Китобдаги “Ҳақиқатан ҳам шеърда, ҳикмат баёнида сеҳр бор” сўзларни келтириб, одамзотни адабиётдан, шеъриятдан ибрат олишга ундаганлар.\nДарҳақиқат, коронавирус туфайли эълон қилинган синовли даврда энг маъқул йўл – китоб ўқиш. Ўқиганда ҳам фақат яхши китобларни мутолаа қилиш керак. Атоқли қирғиз ёзувчиси Чингиз Айтматов таъкидлаганларидек: “Кечроқ тушуниб етдимки, ёмон, бекорчи, истеъдодсиз ёзилган китоблар бўлиши мумкин экан”. Ҳа, муқоваланган тахламлардаги олди-қочди сафсаталарни ўқиш, таъбир жоиз бўлса, коронавирусдан ҳам хавфлироқ. Чунки, инсоният албатта коронавирус касаллигига даво топади, лекин муқоваланган тахламларни ўқиган одам қалбида қолган асоратни тузатишга даво топиши даргумон.\nҲозир ҳам, бундан кейин ҳам муқаддас Қуръонни, ҳадисларни, Алишер Навоий, Гёте, Пушкин, Абдулла Қодирий, Расул Ҳамзатов каби адабиёт дарғаларининг китобларини ўқишимиз керак. Айнан шу даврда буюк аллома Абу Али ибн Синонинг “Тиб қонунлари” китобини қайта-қайта ўқишимиз лозим. Аллома шу асарида ёзганлар: “Мен қолдириб кетаётган зўр табиблардан бири тозалик, иккинчиси парҳез, учинчиси бадантарбия, қолганлари мизож билан боғлиқ кайфиятдир”. Ўзингиз айтинг, алломанинг сўзларида биз ҳозирги карантин даврида қатъий риоя этишимиз лозим бўлган қоидалар мужассам эмасми?!\nҲозирги синов даврида китоблардаги умрбоқий ҳикматларга янада кўпроқ амал қилишимиз керак бўлади. Хусусан, Ҳазрат Навоийнинг қуйидаги байтларидаги ҳикматга нафақат бугун, балки умримиз давомида амал қилишимиз зарур:\nТили поку сўзу поку ўзи пок.\nЎзи пок азвожи ила авлоди пок,\nЯна Навоий бобомиз ёзадилар:\nҲозирги синов даврида сўзимиз ҳам, ниятимиз ҳам пок бўлсин, шунда бизга поклар ҳиммати ёр бўлади. Муҳими, бу синовли даврда ва бундан кейин ҳам ҳали ҳаёт тажрибасига эга бўлмаган болаларимизни асрайлик, эҳтиёт қилайлик. Болалар бизнинг ворисларимиз, келажагимиз, улар биз етмаган ойдин манзилларга албатта етади.\nМақолани “Дунё” шеърим мисраси билан бошлагандим. Шу шеърни тўла эътиборингизга ҳавола этгим келаяпти.\nОсмон ридосидан юлдузлар учди,\nҚуриди шарқираб оққан дарёлар.\nСуянчиқ чинорлар тупроқни қучди,\nЕмрилиб йиқилди метин қоялар.\nСўнги сафарига кетди нуроний,\nОртидан аёли чуввос солади.\nБари бир, тириклик эмасдир фоний,\nДунёни болалар сақлаб қолади.\nХавотир ичида чайқалар дунё,\nТоза юракларни ғашлар қутқулар.\nИнсонга табиий ўлим кам гўё,\nКемалар чўкади, учоқлар қулар.\nОёқнинг остидан чиқар фалокат,\nГулюзга ҳам ажал соя солади.\nЙўқликка чекинар охир ҳалокат,\nКечмишлар дилимга ёқади афғон,\nТобакай офатлар келтирар завол?\nБир ёнда зилзила, бир ёнда тўфон,\nНаҳот ёмонлашар кун сайин аҳвол?\nЧексиз самовотда она заминга,\nҚанча сайёралар таҳдид солади.\nБугунги эртаклар айланар чинга,\nҚайдадир дунёга келди чақалоқ,\nТиклайман ишончим ҳавозасини.\nЎйимда порлайди умидбахш маёқ:\nҲаёт сира ёпмас дарвозасини.\nМаъсум гўдакларда келажак яшар,\nУлар юлдузларга кўприк солади.\nЁруғ иқболингга қулоч ёз, башар,


Рухдан бегона… Мен — хаста жондирман! Сексуальные шер просто шон Талпиндим бир ажиб иликлик томон, Талпиндим такдирдан бехабар, бегам. E-mail обязательно Адрес никогда не будет опубликован. Дарди армон таърифин айтсам оловлангай тилим, Ул беомону беомон, хам беомондин ёмон.\nДардларимни унутгандай булгандим, Умид каро ранглар билан куршалди.\nэнг яхши шерлар туплами |\nСен сузингни билиб-билмай суладинг, Энг аввало уз нафсингни уйладинг, Шу билан кулингни конга буядинг… Аллохнинг сояси эмас хукмдор. Гох маглуб булади жангга кирган он- Баттол ганимга хам курсатиб шафкат… Грац. Хотинлар сизларга эмас эрмаклар, Лозимдир аларни суйиб юрмаклар! Все бесплатно и без коп Недан кетдим, кимга бош эгиб — Сарсон кездим чулу-денгиз, тог… Юракларим кабариб кетди- Сени излаб топгунимча то… Энди сени тинглайман факат.\nУзиккан кунгилга чирмашган гурур- Ёвузлик зарбига тутар куксини… Дард булиб колурсан мен учун нахот… Гохида гойибсан, гохо намоён. Кун утар, тунлар утар, факат Аллохдан умид, Минг шукрким, ёв холиб келди кю, расво булмадим. Ёвузлик — устун, Эл туткун.\nКояларнинг ортида калтираб турмасангчи, Юрагимга зарбма-зарб шеэрлар тулдирмасангчи, Мен ошикни узингга бунча зор килмасангчи, Ёр васлига етмасдан гамда улдирмасангчи, Хижрон уртар багримни шундай хам хеч беомон… Бугун узим туткунман, Оху, Оху, Охужон!\nБу ер хайкалзорми ёки кабристон- Кушларга барибир.\nКундан кунга огир юртниниг ахволи, Унутилди нону-коннинг уволи, Дину имон кетти етиб заволи, Кандай узар экан узбекнинг оти…. Жахолат юзида аламли газаб… Чалажон адолат ётибди кулиб.\nПолитика использования файлов cookie. Оёгим лойга ботганда Кулим тутиб тортгувчим йук.\nУгри подшох миршаблари угри экан, Угри экан, угриларнинг зури экан, Биздек авом пешонасин шури экан… Менга шеърьар килиб киприк кокма, болам. Бир ажиб элдир элим,авоми кул,подшохи кул, Ёв имо килса мудом-узин бадном этгай нукул, Бу балога йук даво, конимда шул,жонимда шул… Дод десанг хам ушаман,войдод десанг хам ушаман.\nЁзилиш-чун улар сафига Яхшиларни асранг ёмонлар!\nСурар канотин, Калбим эса доги билан лол. Кандай эхтиёж- Бу холга дуч килди умрим шомида…. Айтай десам дардларимни тингларми кум, Кумдек тузиб бораябман хатто узим, Долга к долга соя кезар уфкда маъшум… Кел, эй такдир, сенга колди энг сунгги суз.\nЁнакёна кун етиб шукроналар харида яна, Бул сабил жонни иймон, ёки армон ёндирмаса. Гудаклар нон сураб зорланар, Оталар бош эгиб орланар, Кимларга ёлборар,хорланар… Юрт холи — шу холга айланди. Бир к бирига ёв караш бирла бокар харбир одам, Гох узи, гох борлигига тутку билан тутку келар. Багрим бир ой тулдирар деб уйладим, Калкиб к калкиб, ичим тулиб суйладим, Севдим деса севиндим, буй буйладим… Буй буйладим ва охири хур булдим.\nMP3: Айрилик Хакида Шерлар Бесплатно Скачать Mp3 и Слушать Онлайн | MP3GOO\nЮрт хайрон, аммо суз демокка тоб йук, Жимгина бош эгар, савол-жавоб йук. Сенсиз йиглаб юрак бедор, Киёматга колди дийдор Жафокаш, захматкаш халкимдан узга- Сотилмаган киминг колди, Туркистон! Мен шохман, демакки, деганим деган, Истасам сизни хам еганим еган. Купдан у курмаган куёш юзини, Купдан унга кулиб бокмаган осмон. Укирабер икки кузинг кон булиб, Ога-ини, харбиринг бир ён булиб, Катта-кичик уз холингга хон булиб… Хор килинган виждонингга мотам туелами Сизга бугун хакда йук, Падаркушсиз,казо йук, Ком.\nУнинг розилиги деб шамол мисол югургин. Мовий булди Темур тутган тугимиз, Ёвга аён эмас тортган ухимиз, Захмат чексак хамки тушмас рухимиз, Замон булар бизнинг замон,оз колди… Иншооллох,оз колди!\nДустинг киму, ёвинг кимдир, билмадинг, Ининг киму, довинг кимдир, билмадинг, Йулларингда говинг кимдир, билмадинг… Кулдан кетган имконингга мотам тут! Билолмай хам коламан фаркин- Кайбири-у, кайбириси-бу… Мен Аллохдан сабр сурайман, Мен Шайлай сурайман токат.


Инсон қадрини ҳам “14%”га оширайлик... - Zamin.uz\n12:56 / 02.08.2018\nИнсон қадрини ҳам “14%”га оширайлик...\nКуз, совуқ, ёмғир ёғаётганди.\nКимлар тушяпти, яна кимлардир чиқяпти. Ёмғирдан кийимлари ивиб кетган, енгилроқ кийинган, совуқдан қалтираб турган бир мактаб ўқувчиси автобус олд эшигига келдида, пул йиғадиган паттачи (кондуктор)га қараб деди:\n-Амаки 1200 пулим йўқ эди, 500 сўм бор, учта бекат юриб, тушиб қолсам майлими?!\nКондуктор унга жиноятчига қарагандай, ўқрайиб қаради-да, жеркиб ташлади:\n-Э пулинг бўлмаса пешком кет укам! Сендақаларни пулини ман чўнтагимдан тўлайманми? Нима бу аммангни автобусими, қани сур бўттан! - деб елкасидан “оҳиста” итариб болачани тушириб юборди.\nТиқилинч эди. Мен яқинлашиб, ёрдам қиламан дегунча, эшиклар ёпилиб,автобус юриб кетди. Ҳалиги бола совуқдан жунжикиб, елкаларини қисиб, мунғайган ҳолда автобусга қараб қолди...\nБиласизми? Унинг дунё ҳақидаги тасаввурлари менимча ўша пайтда анча ўзгарди. Ачинарлиси, Ўзбекистон фуқароси, мактаб ўқувчиси ёки оддий бир бола деб ҳисоблайлик, унинг қадри 700 сўм ҳам чиқмади! У бечора энди ҳамма нарса пулга боғлиқ экан деган қараш билан яшаса керак... Э номард, елкангга кўтариб кетармидинг? Нега олиб кетмадинг?! Агар у уканг бўлганда олиб кетардинг-ку!!!\nҚуръони Каримда бир оят бор, менимча кўпчилик уни унутган ёки ҳозир биринчи марта ўқийди:\n“Албатта мўминлар ака-укадирлар!” ("Ҳужурот" сураси, 10-оят)\nЛекин бизни ёшликдан бефарқ ва лоқайд қилиб тарбиялашган:\n1. Масалан, йўлда икки киши урушаётган бўлса, қўй менга тинчлик керак, нима қиламан аралашиб, мелиса келса ўзи ажратиб олар деб беэътибор ўтиб кетамиз.\n2. Ерда оғзи бурни қон одамни кўрсак, ёрдам бериш ўрнига қочамиз.\n3. Скамейкада иккитаси қучоқлашиб, ўпишиб турган бўлса бориб гапиришга “ҳаё” қиламиз.\nНега?! Чунки улар бегонада! Ҳозир бир лаҳзага тўхтаб, шу учта ҳолатга яқин қариндошларингизни қўйиб бир тасаввур қилиб кўринг...\n1. Икки яқин дўстингиз муштлашяпти.\n2. Амакингиз ерда йиқилиб ётибди.\nИшонаманки, икки дўстингизни ажратишга, амакингизни турғазиб уст бошини қоқиб, шифохонага олиб боришга, синглингизга қўл теккизган анови мачони суробини тўғрилашга шошилардингиз!\nБиз Ўзбеклар, агар кўп миллатмизку десангиз, унда биз Ўзбекистонликлар, ҳамиятли, ор-номусли Халқлармиз! Бегона бўлса ҳам бизнинг ватанда яшаяптими ранги, тили, дини ва миллатидан қатъий назар 33 миллион аҳоли бизнинг ака-укаларимиз, опа-сингилларимиздир! Эътиборли бўлайлик. Бир-бирини қадрини биладиган, барчани севадиган бўлайлик! Атрофдагиларни бегона деманг. Биз бир оиламиз!\nЖамият учун энг хавфли одам аслида соқол қўйган одаммас, адолатсизликни кўриб-билиб қўлидан келса-да, индамай мум тишлайдиган лоқайд одамлардир.\nЧунки улар ёв бостириб келса ҳам, ўликдай турарлар жим...\n17-01-2018, 15:00, Ҳаёт тарзи\n29-12-2017, 06:30, Ҳаёт тарзи\n21-09-2017, 22:48, Ҳаёт тарзи\n16-09-2017, 23:26, Ҳаёт тарзи\nЯнгиликлар » Ҳаёт тарзи » Инсон қадрини ҳам “14%”га оширайлик...


Аҳолининг яшаш шароитини яхшилаш бўйича ”ҚҚБ” қандай ишларни амалга оширмоқда?\nАТБ “Қишлоқ қурилиш банк” томонидан 2019 йил 1 чораги давомида кичик бизнес субъектларини молиявий қўллаб‑қувватлаш мақсадида 330,7 млрд. сўмдан ортиқ кредитлар ажратилди.\nАгробанк: “BankExpo – 2019”да ҳам замонавий хизматлар, ҳам қизиқарли танловларни тақдим этмоқда\nПойтахтимиздаги “Ўзэкспомарказ” миллий кўргазмалар мажмуасида банк технологиялари, асбоб-ускуналари ва хизматлари “BankExpo – 2019” миллий кўргазмаси бўлиб ўтмоқда.\nЎзбекистон Республикасининг айрим қонун ҳужжатларига иқтисодий муносабатлар ва тадбиркорликни ривожлантиришга қаратилган ўзгартиш ва қўшимчалар киритиш тўғрисида\nСенаторлар: Янги ҳуқуқий асослар халқимиз фаровонлигига хизмат қилади\nПойтахтимизда Олий Мажлис Сенатининг ўн олтинчи ялпи мажлиси бўлиб ўтмоқда. Унда ижтимоий-иқтисодий ҳаётимизни янада яхшилаш, мамлакат молиявий барқарорлигини, аҳоли ҳуқуқ ҳамда манфаатлари ҳимоясини кучайтиришга қаратилган масалалар қизғин муҳокама қилиняпти.\nЎзбекистонда яқин кунларда онлайн микроқарзлар берила бошланади\nБундай микроқарз олмоқчи бўлганлар банкка ташриф буюриши, ҳужжатлар тақдим этиши шарт эмас.\nМикроқарз бериш нормаси мустаҳкамланмоқда\nОлий Мажлис Сенати Бюджет ва иқтисодий ислоҳотлар масалалари қўмитаси ишчи гуруҳи томонидан “Иқтисодий муносабатлар ва тадбиркорлик ривожлантирилишига қаратилган Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги Қонун муҳокама қилинди.\nАвтокредит олиш имконияти ошди\nАйни вақтда аҳолининг автокредит олиш имконияти яна ошмоқда. Хусусан, “Қишлоқ қурилиш банк” ҳам тўрт йилга олти ойлик имтиёзли давр билан ана шундай кредитлар ажратишни бошлади, деб ёзади ЎзА.\nАлоқабанк нақд шаклда микроқарз ажратиш хизматини жорий қилди\nБанк филиаллари орқали 6 ойгача имтиёзли давр билан нақд пулда ёки Алоқабанк томонидан эмиссия қилинган пластик картага ўтказиб бериш орқали микроқарзни расмийлаштириш мумкин.\nБанк хизматлари оммабоплигини ошириш бўйича қўшимча чора-тадбирлар тўғрисида


10:35 20 Феврал 2019\n18:45 07.08.2018 Ҳавола олиш\nБош прокурорнинг буйруғига асосан прокуратура академияси бошлиғининг молия-иқтисод ишлари бўйича ўринбосари ва Халқаро-ҳуқуқий бошқармаси бошлиғи тайинланди.\nТОШКЕНТ, 7 авг — Sputnik. Ўзбекистон Республикаси бош прокурорининг 2018 йил 7 августдаги буйруғига асосан Уйғун Учқунович Ниғмаджонов Ўзбекистон Республикаси Бош прокуратураси Академияси бошлиғининг молия-иқтисод ишлари бўйича ўринбосари лавозимига тайинланди.\nУ.Ниғмаджонов 1981 йилда туғилган, маълумоти олий, ҳуқуқшунос. 2003 йилда Тошкент давлат юридик институтини тамомлаган.\nШунингдек, Ўзбекистон Республикаси бош прокурорининг 2018 йил 7 августдаги буйруғига асосан Олимжон Бурхонович Набиев Ўзбекистон Республикаси Бош прокуратураси Халқаро-ҳуқуқий бошқармаси бошлиғи лавозимига тайинланди.


Мамлакатимизда замонавий мобил алоқа компаниялари ичра Ucell’нинг ўз ўрни бор. Биз компаниянинг қадимий ва навқирон Бухоро шаҳридаги ҳудудий бўлими фаолияти билан танишдик. Вилоятда 430 мингдан ортиқ абонентга хизмат кўрсатиб келаётган Бухоро ҳудудий бўлими шу кунларда ўзининг 20 йиллигини нишонламоқда.\nUcell шу мақсадда оммавий ахборот воситалари ходимлари ва блогерлардан иборат гуруҳни Бухорога пресс-турга чорлади. Kun.uz мухбирлари ҳам ушбу тадбирда иштирок этишди.\nКомпаниянинг Бухоро марказий офисида бўлиб ўтган тақдимот жараёнида Ucell-Бухоро сотув бўйича менежери Меҳриддин Муҳаммедов компаниянинг вилоятда 20 йил ичида босиб ўтган йўли билан таништирди.\n— Бухорода Ucell’нинг илк филиали 2000 йилнинг 2 февралида Баҳоуддин Нақшбандий кўчасида очилган. Ўша пайтда офисда бор-йўғи саккиз ходим ишлар, шаҳар ҳокимлиги биноси томида ягона қабул қилувчи ва узатувчи базавий станция (BTS) ишга туширилган эди.\nАйни кунда Бухоро офисида 40 дан зиёд ходим фаолият олиб бормоқда, уларнинг 19 нафари техник хизмат кўрсатиш персоналидир.\n2020 йил бошига келиб, вилоятда 300 дан ортиқ қабул қилувчи ва узатувчи базавий станциялар, 160 та савдо нуқталари мавжуд ва уларнинг 30 таси Ucell моно-бренд нуқталари саналади. Улар 430 мингдан ортиқ Ucell абонетларига хизмат кўрсатмоқда.\nБиргина 2019 йил давомида Бухоро вилоятида 4G юқори тезликли маълумот узатиш стандартидаги 60 та янги базавий станциялар ўрнатилди ва ишга туширилди, — деди М.Муҳаммедов.\nҚайд этиб ўтиш керак, Ucell компаниясининг Бухоро филиали бир неча бор энг яхши ҳудудий офис мақомини қўлга киритган. Колл-марказ операторлари ўртасида уларнинг билими ва салоҳиятини текшириш мақсадида ҳар чоракда режали равишда ўтказиладиган «Quiz» тест синовларида «Ucell-Buxoro», мана, тўрт йилдирки, энг яхши натижа ва етакчиликни бой бермасдан келмоқда.\nШу ерда Бухоро офисининг энг яхши ходимларига мақтов ёрлиқлари топширилди.\nБухоро офисининг ташкил топган кунида хайрия акцияси ҳам уюштирилди. Бухоро шаҳридаги «Бахт уйи»да вилоятдаги реабилитация марказларига Интернетга уланган USB-модемлар топширилди. Бундай модемлар учун «Ucell-Buxoro» махсус тариф плани ишлаб чиқилган бўлиб, сим-карта фаолият учун энг керакли сайтларга чекловларсиз уланиш имконини беради.\nБундай электрон кутубхона сирасига Ўзбекистон савдо-саноат палатаси, Адлия вазирлиги қошидаги Давлат хизматлари агентлиги, Kun.uz интернет сайти, шунингдек, ўз бизнесини очиш ва бошлаш арафасида турганлар учун юридик, ахборот-маслаҳат хизматлари кўрсатишга йўналтирилган бошқа сайтлар киради. Бу ёлғиз кишилар, кам таъминланган оилалар ва уларнинг фарзандлари, ёлғиз оналарга ўз вақтида ҳар томонлама кўмак кўрсатиш ва уларни қўллаб-қувватлаш учун тузилган реабилитация марказлари ишига ёрдам беради.\nПресс-тур доирасида журналистлар ва блогерлар Бухоро тарихий қисмининг марказида — Меҳтар Анбар кўчасида жойлашган «Asia Bukhara» меҳмонхонасининг томига ўрнатилган янги базавий станцияни ҳам бориб кўришди.\nUcell-Buxoro’нинг бош инженери Фирдавс Имомов базавий станцияларни ўрнатиш билан боғлиқ саволлар мажмуаси ҳақида батафсил сўзлаб бериб, компаниянинг ҳудудлар учун мўлжалланган келгуси режалари ҳақидаги саволларга жавоб берди.\nЖурналистлар шунингдек, Sabina Begim AIR фирмасига тегишли дилерлик пунктида ҳам бўлишди. Фирма раҳбари 10 йилдирки, Ucell билан ҳамкорлик қилиб, бизнес юритиб келади. Айни пайтда у Халқ депутатлари Бухоро шаҳар кенгашининг депутати ҳамдир.\nҚайд этиб ўтиш керак, Ucell компанияси томонидан ташкил этилган таассуротларга бой пресс-тур шу билан тугагани йўқ. 2020 йилда «COSCOM» МЧЖ (Ucell савдо белгиси) компаниясининг ҳудудлардаги барча бўлимларига саёҳат уюштириш режалаштирилган.


2. БАҚАРА СУРАСИ, 226–227 ОЯТЛАР\nلِّلَّذِينَ يُؤۡلُونَ مِن نِّسَآئِهِمۡ تَرَبُّصُ أَرۡبَعَةِ أَشۡهُرٖۖ فَإِن فَآءُو فَإِنَّ ٱللَّهَ غَفُورٞ رَّحِيمٞ٢٢٦\n226. Хотинларига яқинлашмасликка қасам ичганларга кутиш тўрт ойдир. Агар қайтишса, Аллоҳ албатта кечирувчи, раҳмлидир.\nЯъни, ким "хотинимга яқинлашмайман" деб қасам ичса (яъни ийло қилса), тўрт ой ичида хотинига яқинлашса, ичган қасамига каффорат беради ва хотини никоҳида қолаверади. Лекин қасамдан кейин тўрт ой ўтиб кетса, бу ҳолатда хотини талоқ қилинган бўлади. Анас ибн Молик розияллоҳу анҳудан ривоят қилинади: "Расулуллоҳ соллаллоҳу алайҳи васаллам хотинларини ийло қилдилар, яъни бир ой бирга турмайман, деб қасам ичдилар. Оёқлари ёрилиб (синиб) кетган бўлиб, хоналарида ёлғиз ўзлари йигирма тўққиз кун турдилар. Кейин аёлларининг ҳузурига кирдилар. Шунда улар: "Эй Аллоҳнинг Расули, бир ойга қасам ичган эдингиз-ку!" дейишди. У зот: "(Бу) ой йигирма тўққиз кундир", дедилар". Нофеъдан бундай ривоят қилинади: "Ибн Умар розияллоҳу анҳумо ийло ҳақида сўзлаб: "Эрлар Аллоҳ таоло амрига мувофиқ хотинларини идда муҳлати тугаганидан сўнг яхшилик билан никоҳларида сақлаб туришлари ёки талоқ қилишга азм қилишлари лозим бўлади", деган" (Бухорий ривояти).\nوَإِنۡ عَزَمُواْ ٱلطَّلَٰقَ فَإِنَّ ٱللَّهَ سَمِيعٌ عَلِيمٞ٢٢٧\n227. Агар талоқни қасд қилишса, Аллоҳ албатта эшитувчи, билувчидир.\nАгар эрнинг қасамидан кейин тўрт ойдан ўтиб кетса, улар орасига талоқ тушади. Бунда талоқ қасд қилинган бўлса, албатта ажралишлари лозим, чунки Аллоҳ таоло бандаларининг қалбида кечаётган, улар ният қилган нарсаларни эшитувчи ва билувчидир. Нофеъ айтади: "Ибн Умар: "Агар хотинини ийло қилганига тўрт ойдан ошса, уни талоқ қилгунига қадар уйида ушлаб туради. Бунда то талоқ қилгунига қадар хотини талоқ ҳисобланмайди", деганлар" (Бухорий ривояти).\n“Ийло” сўзи луғатда «қасам ичиш, қасам билан бирор нарсадан кечиш» маъноларини билдиради. Шариатда эса эрнинг тўрт ой ва ундан кўпроқ муддатга хотини олдига кирмаслик ва унга жинсий яқинлик қилмасликка Аллоҳ номи билан қасам ичиши «ийло» дейилади. Расулуллоҳ соллаллоҳу алайҳи васаллам хотинларидан бирини ийло қилганлари ҳақида Умму Салама онамиздан саҳиҳ ҳадис ривоят қилинган. Тўрт ойдан оз муддатга қасам ичиш ийло эмас. Ийлонинг шарти эрнинг талоққа салоҳиятли бўлиши ва аёлнинг ҳам никоҳли бўлишидир. Боланинг ва телбанинг ийлоси ҳақиқий эмас. Қуръони карим ояти билан (Бақара, 226-227) бу ҳукмни жорий қилиш ила Ислом хотинлар устидан жоҳилиятнинг яна бир зулмини олиб ташлади.\nДругие материалы в этой категории: « 2. БАҚАРА СУРАСИ, 224–225 ОЯТЛАР\t2. БАҚАРА СУРАСИ, 228–230 ОЯТЛАР »


Тошкентдаги “Кўкча” қабристонидан ваҳшийларча ўлдирилган жасад топилди - UzNews.uz\n“Кўкча” қабристонидан топилган жасад аянчли аҳволда бўлиб, тананинг бўйин қисми ўткир тиғли жисм билан кесилган ҳолда бўлган.\n“UzNews.uz” нинг ишончли манбаси хабарига кўра, кеча, 5 сентябрь куни соат тахминан 13.00 да, “Кўкча” қабристони ичидан, Тошкент шаҳрида туғилган, илгари фирибгарликда айбланган, 43 ёшли М.Э. нинг мурдаси бўйин соҳаси ўткир тиғли жисм билан кесилган тан жароҳатлари билан топилган.\n“UzNews.uz” олиб борган журналистик суриштирув давомида ҳуқуқ-тартибот идоралари ходимлари иссиқ изидан жиноятни фош этиб, қотилни аниқлагани маълум бўлди.\nУшбу жиноятни 1974 йилда Тошкент шаҳрида туғилган, ўзбек, ҳозирда йирик клиникалардан бирида фаолият олиб бораётган Қ.Б. содир этган.\nМаълумот учун: Ҳозирда ушбу ҳолат юзасидан Ўзбекистон Республикаси Жиноят кодексининг 97-моддаси тартибида жиноят иши қўзғатилган бўлиб, Тошкент шаҳар прокуратураси Ўта оғир жиноятларни тергов қилиш бўлими томонидан тергов ҳаракатлари бошланган.


LPDDR4, UFS, microSD — ҳар бирининг хотираси ҳар хилми? - Terabayt.Uz\nLPDDR4, UFS, microSD — ҳар бирининг хотираси ҳар хилми?\nЗамонавий смартфонларда уч турдаги хотира бўлади: тезкор (оператив), ички ва ташқи. Одатда картасининг тавсифини уни харид қилаётганингизда осонгина билиб оласиз, лекин гаджет ишлаб чиқарувчилар ОЗУ ва ПЗУ турлари ҳақида аксарият ҳолларда эслатмайди.\nТезкор хотира (RAM/ОЗУ)\nСмартфонлардаги тезкор хотиралар нисбатан анча оддий: Барча замонавий гажетларда LPDDR технологияси ишлатилади ва улар ПК’да фойдаланиладиган DDR технологиясининг модификацияси. LP (Low Power) приставкаси энергия истеъмолининг пастлигини билдиради, бунга асосан ишлаш кучланишини камайтириш ва ўтказиш қобилияти орқали эришилади.\nЗамоний смартфонларда LPDDR хотирасининг уч авлоди учрайди:\nLPDDR3 — ўтказиш қобилияти 2133 Мбит/с гача, частота 933 МГц гача, кучланиш 1,2 В;\nLPDDR4 — ўтказиш қобилияти 3200 Мбит/с гача, частота 1600 МГц гача, кучланиш 1,1 В;\nLPDDR4x — ўтказиш қобилияти 4266 Мбит/с гача, частота 1600 МГц гача, кучланиш 0,6 В.\nLPDDR3 стандарти ҳозирги кунда эскирган ҳисобланади, LPDDR4 турдаги хотира илғор қурилмаларга ўрнатилади, шунингдек, ўрта нарх тоифадаги смартфонларда ҳам ишлатилади. Янада замонавий LPDDR4x тури ҳам бор. У юқори ўтказиш қобилиятига эга бўлиб, энергия истеъмоли камайтирилган. Агар сиз флагманни сотиб олмоқчи бўлсангиз айнан, LPDDR4x ни танланг, адашмайсиз.\nИчки хотира (ROM/ПЗУ)\nЗамонавий смартфонларда энг кўп тарқаган ички хотира тури – MMC хотира картаси базасида юзага келган арзон eMMCдир, у ўз навбатида SD стандартига мос келади. Бошқача айтганда, eMMC – бу самартфоннинг асос платасига қовшарлаб ўрнатилган хотира картасидир.\neMMC стандарти кўплаб версияда мавжуд, қуйида уларнинг асосийлари кўрсатилган:\neMMC 4.5 — 2011 йил, ўтказиш қобилияти 200 МБ/с гача, ёзиш тезлиги 60 МБ/с гача;\neMMC 5.0 — 2013 йил, ўтказиш қобилияти 400 МБ/с гача, ёзиш тезлиги 90 МБ/с гача;\neMMC 5.1 — 2015 йил, ўтказиш қобилияти 600 МБ/с гача, ёзиш тезлиги 125 МБ/с гача.\nЎтган йилнинг сўнггида eMMC 5.2 версиянинг анонси кутилган эди, бироқ бу ҳамон содир бўлмаяпти.\neMMC’нинг асосий рақобатчиси сифатида Samsung томонидан ишлаб чиқилган UFS майдонга чиқди. eMMC, технологиясидан фарқли улароқ, яъни хотира картасини модификацияланар экан, UFS стандарти аввал бошдан тез ички хотирани яратиш учун ишлаб чиқилган бўлса-да, натижада, UFS eMMC билан таққослаганда, нафақат қатта ўтказиш қобилиятига эга бўлди, балки энергия истеъмолини ҳам икки баробарга камайтиришга эришди.\nҲозирги вақтда UFS: стандартининг учта мажорли версиясининг таснифи ишлаб чиқарилди:\nUFS 1.0 — 2011 ймл, ўтказиш қобилияти 300 МБ/с гача;\nUFS 2.0 — 2013 йил, ўтказиш қобилияти 1200 МБ/с гача;\nUFS 3.0 — 2018 йил, ўтказиш қобилияти 2900 МБ/с гача.\nUFS авлодлари ҳақида гап кетадиган бўлса, яна икки муҳим жиҳатни таъкидлаш керак бўлади. Биринчиси — UFS 2.0 ва UFS 2.1 стандарт версиялари, бир биридан техник деталлари билан озгина фарқ қилади, лекин тезкорлик характеристикаси билан эмас. Мабода бенчмаркада қандайдир фарқ кўринса, бунда у янада мукаммал чиплардан фойдалангани билан боғлиқ бўлади, аммо тавсиф версияси билан эмас. Иккинчидан — UFS 2.0/2.1 ва UFS 3.0 икки қутбли режимни қўллайди (2-lane ёки dual lane), яъни интерфейснинг ўтказиш қобилияти ўқиш учун иккита ва хабарларни ёзиш учун иккита каналдан фойдаланилгани боис икки баробарга ортади. Хотираси UFS 2.1 бўлган икки қутбли смартфонлар ҳозирда кам чиқарилган, уларнинг орасида — OnePlus 5, Samsung Galaxy S9 ва Xiaomi Mi 6 бор. Айнан ўта тез хотира ушбу гаджетларнинг бошқа чипсетлардаги гаджетларни ортда қолдириб бенчмаркада биринчи ўринга чиқиб олишига ёрдам бермоқда, гарчи реал ҳаётда бир қутбли хотиранинг фарқи кам сезилса-да.\nТашқи хотира (microSD)\nСмартфонларда анчадан буён ёлғиз microSD’нинг ўзи ҳукмронлик қилиб келмоқда. Смартфон учун хотира картасини қандай қилиб тўғри танлаш кераклиги ҳақида аввал мақола берилган. Ҳозир биз шунчаки, асосий масалаҳатларни қисқача такрорлаб ўтамиз.\nmicroSD’нинг хотира картаси тезлиги одатда икки асосий босқичда кўрсатиб ўтилади: тезлик классда ва UHS тезлик классида. Тезлик класси хотира картасида «С», ҳарфи ичида рақам билан белгиланади, у маълумотларни изчил ёзиб боришда кам тезликга мос келади. Class 2 дан Class 10 гача ҳаммаси бўлиб жуфт индексли бешта тезлик класси мавжуд. Охиргиси 10 МБ/с ёзув тезлигига мос келади. UHS тезлик класси хотира картасида UHS шинаси ёрдамида ишлатилади ва «U» ҳарфи ичида рақам билан белгилаб қўйилади. Ҳозирги стандарт шундай класснинг иккитасини назарда тутади, U1 ёзиш тезлиги энг юқори 10 МБ/с да ва U3 ёзиш тезлиги энг юқори 30 МБ/сда.\nҲатто, агар сиз Ultra HD да видео ёзиб олишни режалаштирганингизда ҳам сизга энг кенг тарқалган турлардан бири – U1 хотира картаси тезлиги бемалол етиб ортади. Аммо Class 6 ва Class 8 билан белгиланган эски карталарни замонавий смартфонларга қўйишни маслаҳат бермаймиз: Улар сезиларли равишда гаджетларнинг фаолиятини сустлаштириб юборади.\nПаст нарх тоифасидаги гаджетларни танлаётганингизда инжиқлик қилиш ортиқчалик қилади, лекин, ишонинг, қиммат флагман сотиб олсангизу, унда хотиранинг эскириб кетган тури ўрнатилган бўлса, руҳингиз тушиб кетиши тайин. ОЗУ ва ПЗУ технологияларнинг энг замонавий комбинацияси, деб айни дамда тегишлича LPDDR4x ва UFS 2.1 ни айтишимиз мумкин, бироқ LPDDR4 ва UFS 2.0 ҳам улардан асло қолишмайди ва эътибор қаратишингизга арзийди.\n#flash xotira #chip


“Western Union” хизмат ҳақини пасайтирди\nДунё бўйлаб пул ўтказмаларини амалга оширувчи “Western Union” компанияси Россиядан яқин хориж давлатларига, шу жумладан, Ўзбекистонга ҳам пул ўтказиш хизмати ҳақини пасайтиргани ҳақида эълон қилди.\nГлобал молиявий бўҳрон сабабли Россиядан постсовет давлатларига меҳнат муҳожирлари томонидан юбориладиган валюта миқдори кескин камайиб кетди.\nРоссия Марказий банки маълумотларига кўра, 2009 йилнинг биринчи чорагида Россиядан ҳамдўстлик давлатларига юборилган нақд пул миқдори 183 миллион долларга камайиб, 418 миллион АҚШ долларини ташкил этган.\nБундай вазиятда даромади камайиб кетаётган “Western Union” ўз хизмат ҳақи фоизини камайтириш орқали мижозларни пул юборишга рағбатлантиришга ҳаракат қилмоқда.\nЯнги тарифга мувофиқ, “Western Union” орқали Россиядан Ўзбекистонга 200 доллар юбориш аввал 10 доллар турган бўлса, ҳозир бундай хизмат ҳақи 6 долларни ташкил этади.


Хитой Франциядан ядровий реакторлар сотиб олади\n26 июн 2022, Тошкент вақти: 13:21\nХитой Франциядан иккита ядровий реактор ва Францияда жойлашган Европа самолëтсозлик ширкати – “Airbus”дан 160 та йўловчи самолёти сотиб олади. Бу ҳақдаги келишув Франция президенти Николя Саркозининг Хитойга қилаëтган расмий сафари давомида имзоланди.\nФранциянинг “Арева” ширкати билан учинчи авлод ядровий реакторлари ҳақида эришилган келишув қиймати 8 миллиард евро экани айтилмоқда. Хитойга “А320” ва “А330” русумли самолётлар сотишга оид келишув қиймати эса 10 миллиард еврога тенглиги тахмин қилинаётир.\nФранция президенти Хитойни Эрон ядровий дастури масаласида кескинроқ ëндашув тутишга даъват этиши кутилмоқда.


17:50 / 17.12.2019 2075 pdf Ўқиш режими + -\nМусҳаф махсус вагонга эҳтиром билан олиб чиқилди. Мусулмон аскарлардан тузилган фахрий қоровул вагоннинг чор атрофида туриб келди. Барча шаҳарларга бу ҳақда телеграммалар юборилди. Темир йўлнинг Тошкентгача бўлган масофасида поезд қайси бекатларда тўхташи барча газеталарда эълон қилинган эди. Ҳар бир бекатда йиғилган эркагу аёл мусулмонлар поезд узоқдан кўриниши билан то тўхтагунга қадар уни такбир-таҳлиллар билан кутиб олдилар. Поезд тўхтагач, халқ орасидаги энг мўътабар кишилардан бир-иккиталарига махсус вагонга чиқиб, Мусҳафни зиёрат этиб тушишга изн берилар эди. Атрофдаги мусулмонлар Мусҳафни кўриб, махсус сандиқни ўпиб, зиёрат қилиб чиққанларнинг қўлларини ўпиб, бошларини тавоф қилардилар. Кўплар вагонга қўлларини теккизиб, юзларини силар эдилар. Ҳатто бу хабарни эшитганлар, айниқса Қозоғистон чўлларида яшовчи мусулмонлар темир йўл бўйларига оқ ўтовлар тикиб, поездни бир неча кунлаб кутганлар. Байрамона кийимлардаги сон-саноқсиз отлиқлар поезднинг икки томонидан дашту чўллар бўйлаб узоқ-узоқ манзилларгача от чоптириб, кузатиб қўйишар эди. Дуога кўтарилган қўллар, олқишлар дилларни ларзага солар, ҳар бир мусулмон учун умр бўйи эслагулик, унутилмас лаҳзалар эди. Расулуллоҳ соллаллоҳу алайҳи васалламнинг замонларидан қолган меросга эҳтиром шу қадар юксак бўлди.\nМусҳафни навбатма-навбат бошларида кўтарганларича Ислом жамияти қошидаги, Кўкалдош мадрасаси ёнида жойлашган катта жомеъ масжидга келтириб, махсус тайёрланган хонага қўйдилар. У ерда Мусҳаф зиёрати бир йилга яқин давом этди...»\n«...Мусҳафи шарифнинг кўп марта ўғрилик ва талон-тарожга дучор бўлганини, бу ҳол яна қайтарилиши мумкинлигини ва бошқа хатарларни ҳисобга олиб, уни Тошкент шаҳридаги ёдгорликлар музейига кўчириш маъқул кўрилди. Ўшандан буён у мутахассислар томонидан осор-атиқаларни сақлаш қоидаларига тўлиқ риоя қилинган ҳолда, темир сандиқда кўз қорачиғидай сақланди...» (Иқтибослар тугади.)\n14:02 / 17.12.2019 1457\n08:00 / 18.12.2019 1913\n2984 05:00 / 23.01.2017\n4827 05:00 / 23.01.2017\n1815 20:05 / 26.11.2019


Бизга дурдона асарлар керак — Ishonch Gazetasi\nБизга дурдона асарлар керак\nБадиий адабиёт намуналарига нисбатан «яхши» деган таъриф анчайин нисбий. Негаки, ҳар кимнинг қаричи, савияси, билими, дунёқараши турлича бўлгани боис, яхши асар дея ҳар хил даражадаги ижодий ишлар тушунилади.\nСўз санъатига сал-пал қизиқадиган, озми-кўпми мутолаа қиладиган кишилардан тортиб бадииятнинг асл ошуфталарига қадар жамики китобхон якдиллик-ла қабул қилган яхши асарнинг қандайлиги бўйича ягона модель ёки мезон йўқ. Энг қизиғи, бу гап «ёмон асар» тушунчасига ҳам тегишли. Биров учун яхшидек туйилган битикни бошқа бир киши бутунлай яроқсиз деб ҳисоблаши мумкин ва ёки аксинча.\nАсарни яхши-ёмонга ажратишда нафақат ўқувчининг даражаси, балки ёши, жинси, эътиқоди, қизиқишлари, ҳаётий тутуми, феъл-атвори, муаллифга руҳан-маънан яқин ё узоқлиги, қолаверса, мутолаа чоғидаги кайфияти ҳам муҳим аҳамиятга эга. Сервантеснинг кекса дворян Дон Кихотдек мияси айниган, хаёлпараст ва ғирт консерватор қаҳрамони рицарлик романларига берилганини, Флобернинг Эмма Бовариси ва Қодирийнинг Кумуши ишқий, романтик асарларни суйганини бир эсланг. Яхшигина китобхон бўлган аллома Эйнштейн эса нисбийлик назариясини яратишда Достоевский ижодидан илҳомланганини эътироф этган. Фикримизни Генрих Гейне ҳақидаги ушбу латифа ҳам қувватлайди: Улуғ олмон ижодкоридан «Нега амакингиз бадавлат банкир-у, ўзингиз шоир бўлдингиз?» деб сўришибди. Шунда у «Болалигимда ойим менга шеър ўқиб берарди. Амакимга эса онаси қароқчилар ҳақидаги эртакларни айтиб берган», деб жавоб қилибди.\nБаъзан тасаввурингда яхшидек кўринган асар мутолаадан кейин тамоман ўзгача таассурот, ҳаттоки, салбий таассурот қолдириши ҳам мумкин. Кўп йиллар олдин «Хазиналар ороли»ни ўқишга орзуманд эдим. Аммо ниятимга етгач, ҳафсалам пир бўлди. Стивенсоннинг ушбу машҳур асари бойлик илинжида ҳеч нарсадан қайтмайдиган бир тўда қароқчиларга йўлиқиб, денгиз-у оролда турфа хил саргузаштларни бошдан кечирган бир ўсмир кечмишининг ишонарсиз тафсилотидек ёдимда қолди.\nЁқимли таассурот қолдирган асарнинг эса такрор-такрор мутолааси ҳам кишига айрича фароғат бағишлайди.\nАлбатта, қай бир китобда акс этган оламга шўнғиб кетсангиз, ўша асарнинг яхши-ёмонлиги билан ишингиз бўлмайди. Унинг керак-нокераклигини ўйламайсиз ҳам. Аммо маълум вақт ўтади-ю, мутолаа эҳтиросининг қизғин тафти бир қадар тушгач, ҳаётий тажриба ортиб, дунёқараш ўзгариши асносида шуурингизда ҳис-туйғу ўрнини ақл ва мантиқ эгаллайди. Шунда «яхши» асарни ҳам, «ёмон»ини ҳам сарҳисоб қиласиз.\nТабиийки, аксар ўқувчилар қўлларига олган китобларининг ўзлари кутгандек яхши бўлишини исташади ва бундай истак замирида, аслида, ҳар кимнинг нуқтаи назари ётади. Ҳақиқий адабий асар эса ўн нафар китобхон ўқиб, ўн хил хулоса олган китобдир. Уларни вақт ўтиб яна қўлига олганда янги хулосалар чиқарса, бундай асарларни ДУРДОНА асарлар деб атаса бўлади. Бизга эса ана шундай асарлар керак…\nТадбиркорлик фаолиятини қўллаб-қувватлаш ва ҳимоя қилиш тизимини тубдан…\nМетодологик кенгаш кўриб чиқади


11 сентябр терактларига оид махфий ҳужжат оммага эълон қилинди - xabar.uz\n11 сентябр терактларига оид махфий ҳужжат...\n12.09.2021 11:14 0 3482\nАҚШ Федерал тергов бюроси Президент Жо Байден фармонига биноан 2001 йил 11 сентябрдаги терактларни тергов қилиш билан боғлиқ махфий ҳужжатлардан бирини оммага эълон қилди.\nМахфийликдан чиқарилган ҳужжатда FBIнинг Саудия Арабистони консуллиги ходими ва Саудия разведкасининг Лос-Анжелесда гумон қилинган агенти ва унинг самолётларни ўғирлаб, террорчиларга тақдим этиши бўйича олиб борган ишлари тафсилотлари мавжуд.\nУнда бюронинг Лос-Анжелесда саудиялик талаба ва Саудия разведкасининг агенти сифатида гумон қилинаётган Умар ал-Баюми ҳақидаги шубҳаларни кучайтирган гувоҳлиги батафсил баён этилган.\nFBI ҳужжатида айтилишича, у самолётни ўғирлаб кетиши керак бўлган террорчилар учун «саёҳат, уй -жой ва молиялаштириш» билан шуғулланган.\nЭслатиб ўтамиз, 2001 йил 11 сентябрда 19 худкуш АҚШнинг шарқий қирғоғи бўйлаб ҳавода тўртта йўловчи самолётини олиб қочишган. Нью -Йоркдаги Жаҳон савдо марказининг осмонўпар биноларга иккита лайнер келиб урилган, битта самолёт Вашингтондаги Пентагон биносига келиб тўқнашган, тўртинчиси Пенсилванияда - у Капитолий биносига қулаши керак эди, бироқ йўловчилар босқинчиларга қаршилик кўрсатиши натидасида ҳужум ниҳоясига етмай қолганди.\nРасмий маълумотларга кўра, 2977 киши 11 сентябр фожиаси қурбонига айланган. Эгизак минораларда 2606 киши, тўртта самолётда 246 киши ҳалок бўлди. Ҳужумлар пайтида осмонўпар биноларда тахминан 17,400 киши бўлган. Ҳужум қурбонлари орасида 77 давлат фуқаролар бўлган.\nҚурбонлар орасида оддий одамлар ҳам, Ню -Йоркдаги фавқулодда хизмат ходимлари ҳам бор. Минглаб одамлар яраланган.


Ойнинг Ерга яқинлашиши сайёрамизга қандай таъсир кўрсатади\n23:50 / 13.11.2016\n13 ноябрдан 14 ноябрга ўтар кечаси ажойиб табиий ҳодиса – Ойнинг Ерга энг қисқа масофага яқинлашиши, яъни суперой деб аталувчи манзарани кўриш мумкин бўлади.\nСуперой унчалик ҳам ноёб ҳодиса ҳисобланмайди, баъзи йилларда уни 3 марталаб кузатиш мумкин.\nМутахассисларнинг таъкидлашича, бу галги суперой ўзига хосдир, яъни у суперойлар ичида суперидир. Суперойда тўлишган ой Ерга энг яқин нуқтадан ўтади.\nОйдан Ергача ўртача масофа 384393 км ни ташкил қилади, бу галги Суперойда Ернинг табиий йўлдоши Ерга одатдагидан 30 минг км га яқинроқ бўлади, яъни Ер ва Ойни 356 минг 511 км лик масофа ажратиб туради. Бунинг натижасида у 14 фоизга каттароқ ва 30 фоизга ёрқинроқ кўринади.\n1948 йилда Ой Ерга ҳозиргидан 50 км га кўпроқ яқинлашган.\n21-асрда Ой Ерга 356500 км дан камроқ масофага яна икки марта: 2034 йил 25 ноябрда (356446 км) ва 2052 йил 6 декарбда (356 425 км) яқинлашади.\n2016 йил 14 декабрда яна битта Суперой бўлади, бироқ бунда Ой Ерга ҳозиргидек яқин келмайди.\nАфсуски, мутахассисларнинг айтишича, Суперой сайёрамизга ўз таъсирини ўтказмай қолмайди. Ундан аввал ёки кейин Ерда қандайдир йирик табиий ҳодисалар юз бериши қайд қилиб келинади.\nМисол учун, 2011 йил мартда, суперойгача 8 кун қолганда Японияда фалокатли цунами келтириб чиқарган кучли зилзила юз берганди.\n2015 йилда суперой 30 август ва 28 сентябрда юз берган. Биринчи ва иккинчи суперой орасидаги вақт давомида Мексика соҳиллари яқинида 6,6 магнитудали ва Индонезия соҳиллари яқинида 6,3 магнитудали иккита кучли зилзила юз берган.\n2004 йил Жанубий-Шарқий Осиёдаги талофатли зилзила суперойдан икки ҳафта олдин юз берган.\nБу галги суперойдан нималар кутиш мумкинлигини ҳеч ким билмайди. Баъзи тадқиқотчилар суперой нафақат зилзилалар, балки вулқонлар отилиши, сув тошқинлари, бўронлар ва бошқа техноген фалокатларни келтириб чиқаради, деб ҳисоблайдилар.\nМутахассислар Ойнинг Ерга яқинлашиши сайёрамиз учун осойишта ўтмайди, Ер унинг бевосита бўлмаса-да, билвосита таъсирини сезади, деб қайд қиладилар. Зилзилалар ер қаърида авж олиб келади. Уларни литосфера плиталари ҳаракати, зўриқиши ва деформацияси тайёрлайди. Ойнинг гравитацион таъсири эса бу жараёнларга бироз туртки бериб юбориши, яъни ўзига хос "тепки" бўлиб хизмат қилиши мумкин.\nБироқ олимлар бу механизм қандай юз беришини Ньютон замонларидан бери тушунишга ҳаракат қилиб келадилар, бироқ ҳозиргача бунга аниқ жавоб топа олмай келмоқдалар.\nДарвоқе, 13 ноябрда Янги Зеландия соҳиллари яқинида кучли зилзила юз берди. Эҳтимол, бу табиий офат жорий суперойнинг таъсири натижасида юзага келган бўлиши мумкин.\nЕр Ой суперой


Урганчда бир нечта аёллар келинни мажбуран ечинтириб, унинг қизлигини «синовдан ўтказди»\nХоразм вилояти Урганч шаҳрида 22 ноябрь куни келинни ечинтириб, видеотасвирга олган аёллар қўлга олинди. Бу ҳақда Хоразм вилояти Ички ишлар бошқармаси ахборот хизмати хабар берди.\nТаъкидланишича, 22 ноябрь куни ижтимоий тармоқларда Хоразм шевасида сўзлаётган бир гуруҳ аёллар томонидан бошқа бир аёл кишини қизлик иффати йўқлигини рўкач қилиб, ечинтириб, уяли телефони орқали олган видеотасвир тарқалган.\nМавзуга доир: Бухорода шахсий суратларини тарқатиб юбормаслик учун собиқ севгилисидан минг доллар талаб қилган йигит ушланди\nХоразм вилояти ИИБ ахборот хизмати хабарига кўра, мазкур ҳолат 7 октябрь куни Урганч шаҳрида содир бўлган. Жараён иштирокчиларининг шахси тўлиқ аниқланган бўлиб, тергов манфаатлари ва жабрланувчининг шахсий ҳаёт дахлсизлигини таъминлаш мақсадида иштирокчиларнинг исм-шарифлари ошкор этилмайди.\nМазкур ҳолат бўйича ички ишлар органлари томонидан жиноят иши қўзғатилиб, тергов ҳаракатлари олиб борилмоқда. Қайд этилишича, ҳодиса юзасидан қўзғатилган жиноят иши доирасида ушбу видеолавҳани ижтимоий тармоқларда тарқатаётган шахсларнинг жавобгарлик масаласи ҳам кўриб чиқилади.\nАввалроқ Самарқандда 43 ёшли дугонасининг уятли фотосуратларини тарқатиб, шарманда қилмаслик учун 2200 доллар талаб қилган аёл ушлангани ҳақида хабар берилганди. Шунингдек, Тошкентда аёлнинг яланғоч рақсга тушган видеоларини тарқатиш билан «шантаж» қилиб, 50 минг доллар талаб қилган эркак қўлга олингани ҳақида хабар берилган.


ИИВ Тошкентда содир бўлган ўлим билан якунланган ЙТҲлар ҳақида маълумот берди\nТеглар: ЙТҲ, Фожиа, Автобус, Тошкент\nДобавлено: 18.04.2017, 11:07\nЎзбекистон Республикаси ички ишлар вазирлиги 2017 йил 13 ва 14 апрель кунлари Тошкент шаҳри ва вилояти ҳудудида содир этилган йўл-транспорт ҳодисалари ҳақида маълумот берди.\n2017 йил 13 апрель куни соат 14-30 ларда, Тошкент шаҳар, Мирзо-Улуғбек тумани, Буюк Ипак Йўли кўчасида, ҳайдовчи Олмазор туманида яшовчи, 1987 йилда туғилган А.Н. «ЛАСЕТТИ» русумли автомобилини бошқараётиб, рул бошқарувини йўқотиб йўл четидаги дарахтга урилган. Натижада ҳайдовчи А.Н. воқеа жойида ҳалок бўлган ва унинг фарзандлари - 2017 йилда туғилган А.А. касалхонада вафот этган, 2008 йилда туғилган А.Д. ҳамда бир манзилда яшовчи, 1982 йилда туғилган Э.О.лар тан жароҳати олиб касалхонага ётқизилганлар.\n2017 йил 14 апрель куни соат 22-30 ларда, Тошкент вилояти, Ўртачирчиқ тумани ҳудудидан ўтувчи, “Тошкент-Тўйтепа-Оҳангарон» автомобиль йўлининг 36-километрида, ҳайдовчи Ўртачирчиқ туманида яшовчи, 1993 йилда туғилган Т.Ж. «НЕКСИЯ» русумли автомобилини бошқараётиб, рул бошқарувини йўқотиб, қарама-қарши томондан ҳаракатланиб келаётган Тўйтепа шаҳрида яшовчи, 1990 йилда туғилган А.Ж. бошқарувидаги «ВАЗ-2107» русумли автомобили билан тўқнашув содир этган. Натижада «НЕКСИЯ» русумли автомобиль ҳайдовчиси Т.Ж. воқеа жойида ҳалок бўлган, йўловчилари Бўка туманида яшовчи, 1992 йилда туғилган П.У., Ўртачирчиқ туманида яшовчи, 1998 йилда туғилган Т.К. ҳамда «ВАЗ-2107» русумли автомобиль ҳайдовчиси А.Ж.лар турли даражадаги тан жароҳатлари олиб касалхонага ётқизилганлар.\nҲозирда ҳолат юзасидан тергов ҳаракатлари олиб борилмоқда


Моҳим “Нафрат” фильмига илк саундтрекини куйлади » PopCorn.uz - Шоу Бизнес олами хақиқати\nМоҳим “Нафрат” фильмига илк саундтрекини куйлади\nСана: 19.08.2014 1852 қайноқ\nТез кунларда ёш ижодкор Моҳим томонидан янги саундтрек мухлисларга тақдим этилади. Маҳоратли режиссёр Дурдона Тўлаганованинг янги “Нафрат” деб номланувчи фильмига ишланган музкур таронага клип тоғ ёнбағирларининг гўзал масканларида суратга олинди.\nХонанда ўз ижроси орқали қаҳрамонлар изтиробини кўрсатиб беришга ва дардли қўшиқни маромида ижро этишга ҳаракат қилган. Буни клипни тасвирга олиш жараёнидан олинган эксклюзив фотосуратлардан ҳам сезиш мумкин.\nСанъат оламига қадам қўйганига ҳали кўп вақт бўлмаган бўлса-да, Моҳим ўз устида тинмай ижод қилиб, ўзининг илк альбомини мухлислари эътиборига ҳавола этди. Мелодрама жанридаги мазкур фильмга куйланган қўшиқ эса хонанда ижодидаги илк саундтрек ҳисобланади.\nСаундтрек орқали хонанданинг нафақат ижодий маҳорати, балки актёрлик қобилиятига ҳам баҳо бериш мумкин. Сабаби, Моҳим қўшиқни куйлаш жараёнида образга берилиб, ғамгин руҳдаги қаҳрамоннинг ўй-кечинмалари, ҳолатини очиб берган.\nФильм ҳақида тўхталадиган бўлсак, ушбу кинокартинада бош қаҳрамонларни истеъдодли актриса Суғдиёна Азимова ҳамда Санжар Маткаримов гавдалантирган. Шуни айтиш жоизки, мазкур картина Санжар Маткаримовнинг кино оламидаги дебют ишидир.\nФильм мелодрама жанрида бўлиб, унда оилавий муаммолар, икки ёшнинг оила олдидаги масъулияти, ота-онанинг хатоси ортидан изтироб чеккан фарзандлар тақдири ҳақида ҳикоя қилинади. Картинани бир сўз билан айтганда, оилавий кино десак адашмаймиз. Фильм оператори – Шерзод Умаров.\nАйни дамда фильм суратга олиш ишлари якунланиб, монтаж ҳамда дубляж жараёнлари ҳам ниҳоясига етмоқда. Таъсирли сюжетларга бой “Нафрат” кинокартинасининг премьераси сентябрь ойининг ўрталарида ўтказилиши кутилмоқда.\nSayida 19 8 2014 14:14\nFilm primyerasini intizorlik bilan kutib qolamiz\nDilnoza 19 8 2014 14:15\nКанака кушиклани этганла танимас эканман\nazi 19 8 2014 14:16\nMado 19 8 2014 14:17\nQoshiq primyerasi qachon ekan\nShohsanam 19 8 2014 14:18\nFilmda ozlari yomila?\naza 19 8 2014 16:31\nkim bu qatdan keb qoldi


ЎЗБЕКИСТОН РЕСПУБЛИКАСИ ОЛИЙ СУДИМЕДИАТИВ КЕЛИШУВ ТАРАФЛАР МАНФААТИГА ХИЗМАТ ҚИЛМОҚДА from\nКейинги йилларда ҳаётимизга «медиация» тушунчаси кириб келди ва бугун у амалда кенг қўлланилмоқда. Энг муҳими, 2018 йил 3 июлда қабул қилинган «Медиация тўғрисида»ги қонун 2019 йилнинг 1 январдан эътиборан кучга кирди.\nМедиация бу — бир-бирини тушуниш ва низоли ҳолатни бартараф этувчи битим тузишга эришиш мақсадида холис шахс — медиатор (воситачи) иштирокида тарафларнинг эркин музокарага кириш йўли билан низони ҳал қилиш тамойилидир.\nМедиация суддан ташқари тартибда, низони суд тартибида кўриш жараёнида, суд ҳужжатини қабул қилиш учун суд алоҳида хонага (маслаҳатхонага) киргунига қадар қўлланилиши мумкин.\nАлбатта, медиатив келишувнинг тарафларга манфаатли бўлган афзалликлари бор. Жумладан, тарафлар низони судда кўриш жараёнида бундай келишувга эришса, давлат божи тўлашдан озод этилади. Натижада уларнинг маблағи ўз ихтиёрида қолади.\nКелинг, шу ўринда фикрларимизнинг исботи тариқасида айрим иқтисодий ишларга эътибор қаратсак. Хусусан, «Фарғона ҳудудий электр тармоқлари корхонаси» акциядорлик жамияти судга даъво аризаси билан мурожаат қилиб, «Фарғона сув таъминоти» масъулияти чекланган жамиятидан 4 222 539 835 сўм қарздорликни ундиришни сўраган. Аммо суд мажлисида тарафлар 2019 йил 23 октябрь куни медиатив келишувга эришганини маълум қилиб, даъво аризасини кўрмасдан қолдиришни сўрашди.\nСуд мажлисида аён бўлдики, судга тақдим этилган медиатив келишувни «Фарғона худудий электр тармоқлари корхонаси» акциядорлик жамияти бош директори А. Сайдалиев ҳамда «Фарғона сув таъминоти» масъулияти чекланган жамияти директори М. Йўлдошев имзолаган.\n«Медиация тўғрисида»ги қонуннинг 17-моддасига биноан, медиация тартиб-таомилини амалга ошириш чоғида давлат органининг бевосита аралашуви тақиқланади. Шу сабабли суд медиатив келишув шартларини муҳокама қилмади ва уларга ҳуқуқий баҳо бермади.\nАмалдаги «Давлат божи тўғрисида»ги қонуннинг 18-моддасига мувофиқ, агар тарафлар ўртасида медиатив келишув тузилган бўлса, ариза кўрмасдан қолдирилганда давлат божи қайтарилиши лозим. Айни қоида «Медиация тўғрисида»ги қонуннинг 17-моддасида ҳам ўз ифодасини топган. Иқтисодий процессуал кодексининг 107-моддасида тарафлар ўртасида медиатив келишувнинг тузилгани даъво аризасини кўрмасдан қолдириш учун асос бўлиши қайд этилган. Ана шу асосларга таянган суд даъво аризасини кўрмасдан қолдириш юзасидан ажрим чиқарди. Қолаверса, суд медиатив келишув битими тузилганлиги сабабли ушбу иш юзасидан давлат божи ундирмасликни лозим топди.\nБорди-ю, даъво аризаси охиригача кўрилиб, иш бўйича ҳал қилув қарори қабул қилинганда эди, «Фарғона сув таъминоти» масъулияти чекланган жамияти 84 450 796 сўм миқдорида давлат божи тўлаган бўларди.\nЎзбекистон Савдо-саноат палатаси Фарғона вилояти ҳудудий бошқармасининг Ташқи иқтисодий фаолият «Миллий банк»и манфаатини кўзлаб, 2020 йил 21 октябрда киритган даъво аризаси ҳам шу тартибда ечим топди. Аниқланишича, банк «Данғара Агро Томат» масъулияти чекланган жамиятига хорижий валютада 998 000 АҚШ доллари миқдорида кредит ажратган. Бироқ жамият кредит қарзини ҳам, 26 842 АҚШ доллари миқдоридаги кредит фоизини ҳам муддатида тўламаган. Пировардида айни масала судгача етиб келган. Яъни даъво аризада «Данғара Агро Томат» масъулияти чекланган жамияти ҳисобидан асосий қарз ва кредит фоизи билан бирга 1 024 842 АҚШ доллари ундириш, ундирувни эса, «Бахт Шодлик Замини» масъулияти чекланган жамияти томонидан гаровга қўйилган мулкларга қаратиш сўралган.\nСуд мажлисида даъвогар вакили 2021 йил 8 январь куни низо юзасидан нопрофессионал асосдаги медиатор — «ADL HIMOYASIDA» адвокатлик бюроси адвокати Х. Йўлдошев иштирокида медиатив келишув тузганини билдириб, даъво аризасини кўрмасдан қолдиришни сўради. Бинобарин, суд юқорида тилга олинган қонуний асосларга таяниб, даъво аризани кўрмасдан қолдирди. Агар 2021 йил 8 январь ҳолатига 1 АҚШ долларининг сўмга нисбатан қиймати 10 449,44 сўмни ташкил қилганини назарда тутсак, медиатив келишув натижасида жавобгар 214 188 499 сўмлик давлат божини тўламайдиган бўлди. Албатта, бу ҳар қандай субъект учун кичкина маблағ эмас.\nЎрни келганда шуни айтиш керакки, хорижий давлатлар, хусусан, Европа ва уммон орти мамлакатларида қайсидир хўжалик юритувчи субъектнинг иши жавобгар сифатида судгача етиб борса, бошқа субъектлар, турли компания ва хизмат кўрсатиш ташкилотлари унга шубҳа билан қарайди. Аниқроғи, унга нисбатан ишонч йўқолади. Низони медиация асосда ҳал қилган тарафлар эса, ўзаро ишончни йўқотмай, келгусида яна рисоладагидек ҳамкорликда ишлаши мумкин.\nЭътироф этиш керакки, медиатив келишувга эришилишида медиаторнинг хизмати муҳим аҳамият касб этади. Шу боис қонунда медиаторга доир қатор талаблар белгиланган. Агар яна тарафлар манфаати нуқтаи назаридан гапирадиган бўлсак, медиатор медиация бошлангунига қадар медиация тарафларига медиациянинг мақсадини, шунингдек, уларнинг ҳуқуқ ва мажбуриятларини тушунтириши, медиация тартиб-таомилини амалга ошириш чоғида фақат медиация тарафларининг розилиги билан ҳаракат қилиши, низо юзасидан ўзаро мақбул келишувга эришишга тарафларни ишонтиришнинг қонуний восита ва усулларидан фойдаланиши, ўзининг мустақиллиги ва холислигига таъсир кўрсатиши мумкин бўлган ҳолатлар мавжуд бўлса ёки юзага келса, бу ҳақда тарафларга маълум қилиши шарт.\nмехмонлар – 136


Хонадонларда балиқ етиштирувчиларга 81 млн сўмгача кредит ажратилади – Газета.uz\nБалиқ етиштириш бўйича Жиззах тажрибаси ҳар бир вилоятда жорий этилади. 1 февралдан хонадонида балиқ етиштирувчилар ўзини ўзи банд қилган шахс сифатида рўйхатга олинади, уларга ажратиладиган кредит БҲМнинг 300 баравари — 81 млн сўмгача оширилади. Қолаверса, уларнинг ер ҳамда мол-мулк солиғи 50 фоизга қисқартирилади. Шу асосда 2022 йилда бутун республика бўйича 700 минг тонна балиқ етиштириш мақсад қилинган.\nLotinchada 14 январ 2022, 11:19 Иқтисодиёт\nПрезидент 13 январь куни «Балиқчилик тармоғини янада ривожлантиришнинг қўшимча чора-тадбирлари тўғрисида»ги [ПҚ-83-сон] қарорни имзолади. Бу ҳақда Адлия вазирлиги хабар берди.\nҚарорга кўра, Жиззах вилоятида ташкил этилган балиқчилик кластерининг аҳоли хонадонлари билан кооперация асосида ишлаш тажрибаси ҳар бир вилоятда жорий этилади.\nхонадон эгалари ўз хонадонларида интенсив усулда етиштирилган балиқларни келишилган нархларда уларга сотади.\n1 февралдан фуқаролар ўзини ўзи банд қилган шахс сифатида ўз хонадонида балиқ етиштиришни йўлга қўйиши мумкин.\n2022 йил 1 февралдан 2025 йил 1 январгача балиқчиликни интенсивлаштириш учун зарур бўлган асбоб-ускуналар ва технологиялар (аэратор, бассейн, автокормушка, УЗВ) ҳамда қайта ишлаш ускуналарини ишлаб чиқаришни йўлга қўйган, бироқ даромадининг 80 фоизидан ортиғини ушбу ускуналарни ишлаб чиқаришдан оладиган субъектлар учун фойда солиғи (тижорат банкларида жойлаштирилган маблағлардан олинган фоизлардан ташқари), юридик шахслардан олинадиган ер солиғи, юридик шахсларнинг мол-мулкига солинадиган солиқ ва сув ресурсларидан фойдаланганлик учун солиқ ставкалари 50 фоизга камайтирилади.\n2022 йилда Қорақалпоғистон Республикаси ва вилоятларда жами 700 минг тонна балиқ етиштирилади.\nҚарорга кўра,2022 йил 15 январдан «Ҳар бир оила — тадбиркор» давлат дастури доирасида хонадонларда балиқ етиштириш учун ажратиладиган кредит БҲМнинг 150 бараваридан 300 бараваригача оширилади. Шунингдек, интенсив усулда хонадонларда балиқ етиштириш лойиҳаларини молиялаштиришга 200 миллиард сўм маблағ ажратилади.\n2022 йил 1 апрелдан 2025 йил 1 январгача жисмоний шахсларнинг аҳоли хонадонларида балиқ етиштириш йўналиши бўйича ўқув курсларида ўқиш харажатларини қоплаш учун БҲМнинг 2 бараваригача бир марталик субсидия ажратилади.\nҚарорга кўра, олий малакали илмий ва илмий-педагог кадрлар ихтисосликлари рўйхатига «балиқчилик» ихтисослиги киритилади.\n2022 йилдан Тошкент давлат аграр университети ва Балиқчилик илмий-тадқиқот институти докторантура босқичларига «Балиқчилик» ихтисослиги бўйича ҳар йили 2 тадан ўрин ажратилади.\n2021 йил 21 декабрь кунги видеоселектор йиғилишида Шавкат Мирзиёев балиқ етиштирувчи хонадон эгалари учун ер ва мулк солиқлари 50 фоизга камайтирилишини маълум қилганди. Бундан ташқари, хонадонларда кооперация асосида йилига 80 тоннадан ортиқ балиқ етиштирган кластерлар уч йил муддатга солиқлардан озод этилади.\nБалиқ етиштирувчи хонадонларнинг ер ва мулк солиқлари 50 фоизга камайтирилади — Шавкат Мирзиёев 21 декабр 2021, 17:16\nУлуғбек Муҳаммадиев президент маслаҳатчисига биринчи ўринбосар бўлди


МАКТАБГАЧА ТАЪЛИМ ТИЗИМИ УЗЛУКСИЗ ТАЪЛИМНИНГ БИРЛАМЧИ БЎҒИНИДИР - UzTV New York, Inc.\nРеспубликамизда мактабгача таълим тизимини тубдан ислоҳ қилиш, болалар боғчалари фаолиятини замонавий талаблар даражасида ривожлантиришнинг қонуний асослари яратилмоқда.\nЎзбекистон Республикаси Президентининг жорий йил 9 сентябрдаги “Мактабгача таълим тизимини тубдан такомиллаштириш чора-тадбирлари тўғрисида”ги қарори, 30 сентябрдаги “Мактабгача таълим тизими бошқарувини тубдан такомиллаштириш чора-тадбирлари тўғрисида”ги Фармони ҳамда “Ўзбекистон Республикаси Мактабгача таълим вазирлиги фаолиятини ташкил этиш тўғрисида”ги қарори қабул қилинди. Бир сўз билан айтганда, таълимнинг бирламчи бўғини катта ўзгариш ва ислоҳотлар олдида турибди.\nФарғона вилоятида ушбу тизимда амалга оширилиши белгиланаётган муҳим ишлар хусусида вилоят мактабгача таълим бошқармаси бошлиғи Юлдуз Ходжаева ўз фикрларини билдирди. билан суҳбатлашдик.\n– Дарҳақиқат, республикамизда Мактабгача таълим вазирлигининг тузилиши бугунгача дунё тарихида кузатилмаган воқелик бўлди. Мана шу қадамнинг ўзи бизнинг келажак авлод билан боғлиқ орзуларимиз, эзгу мақсадларимизни амалга оширишга тамал тоши қўйилганлигини кўрсатади. Тўғри, ўтган йилларда мамлакатимизда бу соҳада қатор ташкилий-ҳуқуқий чора-тадбирлар амалга оширилди. Аммо ўтказилган таҳлиллар мактабгача таълим муассасалари фаолиятининг самараси етарли даражада эмаслигини кўрсатди. Масалан, мамлакатимизда сўнгги 20 йил давомида давлат тасарруфидаги мактабгача таълим муассасалари 45 фоиздан зиёдроқ камайган. Болаларнинг мазкур даргоҳларда қамраб олиниши бугунги кунга келиб атиги 30 фоизни ташкил этмоқда.\nЯнги тузилган Мактабгача таълим вазирлиги олдига шу соҳа бўйича давлат сиёсатини ишлаб чиқиш ва амалга ошириш, мактабгача таълим муассасалари давлат ҳамда нодавлат тармоғини кенгайтириш ва моддий-техника базасини мустаҳкамлаш, уларни малакали педагог кадрлар билан таъминлаш, мактабгача таълим муассасаларига болаларни қамраб олишни ошириш, таълим-тарбия жараёнларига замонавий таълим дастурлари ва технологияларини татбиқ этиш орқали болаларни ҳар томонлама интеллектуал, маънавий-эстетик, жисмоний ривожлантириш ҳамда уларни мактабга тайёрлаш сифатини тубдан яхшилаш вазифалари қўйилди.\nБугунги кунда мамлакатимизда мавжуд 4 минг 893 та давлат мактабгача таълим муассасасида 706 мингдан зиёд бола қамраб олинган. Ушбу соҳада ҳар томонлама соғлом ва баркамол авлодни вояга етказишга ўзининг муносиб ҳиссасини қўшиб келаётган 57 мингдан ортиқ мутахассислар меҳнат қилаётган бўлса, шундан 85 фоизини ўрта маълумотли кадрлар ташкил этади. Бу болаларни мактаб таълимига талаб даражасида тайёрлаш имконини бермайди. Хусусан, вилоятимиздаги 658 та давлат тасарруфидаги ва нодавлат мактабгача таълим муассаларида фаолият кўрсатаётган кадрлар бўйича ҳам таҳлиллар кўриб чиқилмоқда. Юқори малакали педагог кадрлар ҳамда тарбиячиларни таълим-тарбия жараёнига жалб қилиш, соҳада ишлаётган раҳбарларни қайта тайёрлаш ва малакасини ошириш, мактабгача таълим муассасалари давлат ва нодавлат тармоғини кенгайтириш орқали соҳада соғлом рақобат муҳитини яратиш, таълим-тарбия жараёнига замонавий таълим дастурлари ва технологияларини татбиқ этиш асосий мақсад этиб белгиланган.\nМактабгача таълим вазирлиги томонидан муассасаларга тайёр ва яримтайёр озиқ-овқатларни етказиш тизими қайта кўриб чиқилмоқда. Бу жараёнда узлуксизликни, белгиланган стандарт ва сифатни таъминлашга катта эътибор қаратилади. Шу боис соҳага тадбиркорлар ҳам жалб қилинади. Мутахассислар озиқ-овқатларнинг фойдали элементларга бойлиги, шифокорлар эса болаларнинг ўсиш суръатларини кузатиб боради.\nШу ўринда айтиб ўтиш керакки, Президентимиз қарори асосида соҳада давлат-хусусий шериклик механизмлари илк бор жорий этилиб, бунда хусусий секторлар солиқ, бож тўловларида, узоқ муддатли ва мақбул шартларда кредитлар олиш каби қатор имтиёзларга эга бўлади. Бундай саъй-ҳаракатлар туфайли мактабгача таълим муассасаларида ҳаммабоп нархлар таъминланади.\nҲозирда вилоятимизда 16 та нодавлат мактабгача таълим муассасалари фаолият кўрсатади. Уларнинг ҳам белгиланган талабларга тўла жавоб берадиган тарзда фаолият кўрсатиши вилоят мактабгача таълим бошқармаси томонидан назорат қилинади, тегишли меъёрлар бузилган ҳолатларда қонуний чоралар кўрилади. Қолаверса, хусусий болалар боғчаларидаги алоҳида қулайликлар, намунали жиҳатлар ўзлаштирилиб, ўзаро тажриба алмашилади.\nЯқинда республика расмий нашрларидан бири Бухоро вилоятидаги онлайн кузатув видеокамера мосламаси ўрнатилган 2 та мактабгача таълим муассасаси ҳақида ёзди. Яъни, бунда ота-оналар кузатув камераси орқали фарзандларининг боғчада нима билан машғул эканлигини интернет тармоғи ёрдамида кўриб туриш имконига эга бўлишади. Вилоятимизда давлат ва нодавлат таълим муассасаларини ушбу тизимга босқичма-босқич мослаштириш чора-тадбирларини ишлаб чиқаяпмиз. Ҳомийлик қилишни хоҳлаган тадбиркорлар ва кўнгилли ота-оналарнинг ҳам ёрдамига суянамиз. Бу орқали тарбиячиларнинг бола тарбияси ва таълимига нисбатан масъулиятини, ота-оналарнинг ишончини ошириш имконига эга бўламиз.\nБолалар боғчаларида ота-оналарнинг иқтисодий имкониятларини ҳисобга олиб, 3-4 соатлик кичик гуруҳлар ташкил этилади. Муассасаларда давлат тили билан бир қаторда рус тили ва инлиз тилларини ўргатиш самарадорлиги оширилади. Бундан ташқари, тарбиячи ва болалар учун янги ўқув-методик ҳамда дидактик адабиётлар нашр этилади. Мактабгача таълим муассасаларига малакали шифокорлар, дори-дармон ва тиббиёт буюмлари, санитария-гигиена воситалари ажратилади. Таълим муассасалари босқичма-босқич замонавий ахборот-коммуникация технологиялари ва зарур техника воситалари билан таъминланади. Шунингдек, ота-оналарнинг муассаса фаолиятидан қай даражада қониқаётгани, уларнинг талаб ва истакларини аниқлаштириш учун анонимик тарзда сўровномалар олинади.\nМухтасар айтганда, мактабгача таълим муассасаси чинакам тарбия маскани, фарзандларимиз келажаги учун ҳар томонлама мақбул ва ишончли даргоҳларга айланади. Президентимиз томонидан болаларни мактабгача таълим муассасаларига тўлиқ қамраб олиш, уларни интеллектуал ва жисмоний жиҳатдан ривожланган этиб тарбиялаш бўйича яратиб берилган замонавий тизим орқали бунга, албатта, эришамиз.


Коронавируссиз Туркманистонда коронатаъсир: ички рейслар нархи амалда 15 баравар қимматлашди — Sof.uz\n15.10 10:06 257 Жаҳон\nТуркманистонда ички авиақатнов чипталари нархлари расмий белгиланган нархидан 15 баробар юқори сотилмоқда. Соҳа ходимлари коронавирус эпидемияси туфайли вилоятларни бир-бири билан боғловчи ягона транспорт нархини истаганича “қўймоқда”, деб ёзади «Хроника Туркменистана» нашри.\nТуркманистонда 16 июлдан темир йўл ҳаракати, 27 июлдан автобуслар қатнови тўхтатилди.\nПойтахт Ашхободни вилоятлар билан боғловчи ягона восита авиаалоқа бўлмоқда. Рейслар сони чеклангани сабабли соҳа ходимлари мавжуд вазиятдан шахсий бойиш мақсадида фойдаланмоқда.\nСоветлардан қолган тактика\nИчки рейсларга чипталарни сотишда кассирлар навбатда турган биринчи бир нечта одамларга хизмат кўрсатишади, кейин эса улар чипталар тугаганлигини айтишади. Аммо чипталар тугамайди, фақат уларни сотиб олиш тўғрисида кассалар билан "келишиб олиш" керак.\nМасалан, ҳозирда Ашхабоддан Тошҳовузга кунига икки рейс мавжуд. Расмий чиптанинг нархи - 87 манат. Карантин пайтида норасмий нарх кўтарилиб, 7 октябр куни 1500 манатни ташкил этди ("қора бозор" курси бўйича $65).\nБироқ, ушбу нархда ҳам чипталарни сотиб олган одамлар самолётга чиқишларига амин бўлолмайлидар. Ҳар бир рейс учун тахминан 15 та қўшимча чипта сотилади, шунинг учун баъзи йўловчилар бортга чиқмайдилар. Улар кассага бориб, чиптани қайтариб беришлари мумкин, аммо уларга 1500 эмас, атиги 87 манат берилади.\nЭслатиб ўтамиз, Туркамистон расман COVID-19 қайд этилмаган дунёдаги саноқли мамлакатлар сафига киради.\nТуркманистон авиарейс Коронавирус эффекти\nКеча, 18:40 1771\nКеча, 13:54 1672\n12.10 11:03 114\n8.10 12:11 114 Жаҳон\n3.10 15:24 1243 Жаҳон\n29.09 15:36 310


Малайзия қироличаси нега турк сериалларини тавсия қилди? | Azon.uz - Ахборот-таҳлилий портал\n5113 19:00 30.11.2019\nМалайзия қироличаси Азиза Омина Маймуна Искандария ҳам тарихий мавзудаги турк сериалларининг ишқибози экан, дея хабар бермоқда “Анадолу”.\nУсмонийларга қарши сериал арабларни иккига бўлди\n«Томошабинлар мени Термизий сиймосида эслаб юришини истардим» ёхуд Имом Термизий ҳақидаги фильм қандай яратилди?\nҚиролича ўзининг Твиттердаги саҳифасида турк серилларига қизиқиши ҳақида ёзган: “Мен “Тирилиш: Эртуғрул” сериалининг беш фаслини томоша қилдим ва тўймадим. Энди “Усмонийларнинг ташкил этилиши” сериясини томоша қиляпман. Мен барчага ушбу турк сериалини томоша қилишни маслаҳат бераман. Фильм тўлиқ ислом мавзусига бағишланган”.\nБундан ташқари, қиролича Азиза ижтимоий тармоқларда ўз обуначиларидан бирига “Пойтахт: Абдулҳамид» сериалини томоша қилишни маслаҳат берган.\n4818 11:30 30.05.2020\nМуштарий муносабати: Кўзни очиш вақти келмадими?\n1738 13:30 31.03.2020\n3640 10:00 10.09.2019\n2272 11:40 19.06.2019


Германиялик сиёсатчи Учинчи жаҳон уруши сценарийсини айтиб берди | Qalampir.uz\nГерманиялик сиёсатчи Учинчи жаҳон уруши сценарийсини айтиб берди\nОлам\t20 Май 20:00 18300\nУчинчи жаҳон уруши танк ва артиллерияларсиз бўлади ва уни махфий қўшинлар олиб боради. Бу ҳақда Германиянинг Баден-Вюртемберг федерал штатининг собиқ бош вазири, Европанинг рақамли иқтисодиёт бўйича собиқ комиссари Гюнтер Эттингер “Handelsblatt” газетаси учун ёзган мақоласида айтиб ўтди.\nСиёсатчи ўз мақоласида Ғарб мамлакатларидаги бир нечта киберҳужумларни қайд этган: 2015 йилда Германия канцлери Ангела Меркелнинг компьютерига бузиб кирилгани, Ирландиянинг соғлиқни сақлаш тизимига ҳамда АҚШдаги “Colonial Pipeline” ва “Solarwinds” компанияларига, шунингдек, Америка ва Германия давлат идораларига қилинган ҳужумлар. Унинг фикрига кўра, бунинг ортида россиялик хакерлар ва разведка ходимлари туриши мумкин.\n“Бир нарса аниқки, Учинчи жаҳон уруши қуруқлик, сув ёки ҳавода бўлмайди. Ҳойнаҳой, танкларсиз ва қуролларнинг гувиллашисиз виртуал олам — кибер майдонда бўлади”, деб ёзган немис сиёсатчиси.\nЭттингер Россия, АҚШ, Хитой ва Исроил ҳамда Эронни энг йирик кибер кучлар қаторига киритди. Бундан ташқари, Москва, унинг фикрига кўра, ушбу рўйхатда энг қудратлисидир.\nСобиқ вазир ўз мақоласида Германияни кибер мудофаага эътибор қаратишга чақирган, чунки мамлакат, аллақачон, рақибларидан анча орқада қолган.\nУнинг қайд этишича, Европа Иттифоқи 2021 йилдан 2027 йилгача кибер майдондаги ҳимоя учун атиги бир ярим миллиард евро ажратган. Бу 27 аъзо давлат учун йилига умумий 230 миллион евро ёки ҳар бир мамлакат учун 10 миллион евродан камроқ тўғри келади.\nРоссия киберҳужумларда бир неча бор айбланган. Сўнгги бор овоза бўлган воқеа “Solarwinds” компаниясига қилинган ҳужум эди. Москва барча даъволарни рад этиб, уларнинг асоссиз эканини таъкидлаб келмоқда. У шунингдек, рақамли хавфсизлик соҳасида Европа давлатларини очиқ ҳамкорлик қилишга чақирмоқда.\n03 Декабрь 14:30 60954\n03 Декабрь 15:41 45137\n03 Декабрь 20:24 40998\n03 Декабрь 17:49 34465\n04 Декабрь 11:13 28065


ЎзА - Каналлар ободонлаштирилмоқда\n06.08.2018 18:46 Чоп этиш версияси\nБу борада махсус “Йўл харитаси” ишлаб чиқилди. Унга кўра, каналлар қирғоғида жойлашган ноқонуний қурилмаларни бартараф этиш, туташ ҳудудларни ободонлаштириш, санитария ҳолатини яхшилаш ишларини ташкил этувчи туманлар секторлари кесимида ишчи гуруҳлар иш бошлади. Амалга оширилаётган ишларни аҳолига тушунтириш мақсадида тарғибот гуруҳлари фаолияти ҳам йўлга қўйилди.\nМирзо Улуғбек туманига бириктирилган Олий Мажлис Сенати аъзолари ва Қонунчилик палатаси депутатлари, “Маҳалла” хайрия жамоат фонди туман бўлими ходимларидан иборат тарғибот гуруҳи вакиллари ҳудуддан оқиб ўтувчи каналларни тозалаш бўйича олиб борилаётган ободонлаштириш ишларини кўздан кечирди.\nТуман ички ишлар бўлими раҳбарлик қилаётган 3-сектор ҳудудида жойлашган “Дархон” маҳалла фуқаролар йиғинидан оқиб ўтувчи 4,4 километр узунликдаги “Салар” каналини тозалаш ишлари жадал амалга оширилмоқда. Яқингача бу ҳудуд қаровсиз, чакалакзор бўлиб, оёқ босиб бўлмас ҳолатда эди. Мутасаддиларнинг таъкидлашича, канал атрофида жойлашган 25 ноқонуний қурилма юзасидан тегишли ҳужжатлар тўпланиб, судга аризалар киритилмоқда. Ободонлаштириш ишларига 30 дан зиёд ишчи, 4 махсус техника жалб қилинган.\nТуман ҳокими раҳбарлик қилаётган 1-сектор ҳудуддидаги “Авойхон” маҳалла фуқаролар йиғинидан оқиб ўтувчи “Қорасув” канали қирғоқлари ҳам ободонлаштирилмоқда. Ҳозирда маҳалладан ўтувчи каналнинг 3 километрида тозалаш ишлари якунланди. Шунингдек, 6 ноқонуний қурилма юзасидан тўпланган тегишли ҳужжатлар асосида судга ариза киритилди.\n– “Қорасув” каналининг туман прокурори раҳбарлигидаги 2-сектор ҳудудида жойлашган “Аҳмад Югнакий” ва “Бешкапа” маҳалла фуқаролар йиғинидан оқиб ўтувчи қисми 3,3 километрни ташкил этади, – дейди туман прокурори ўринбосари У.Собиров. – Ўтган вақт давомида масъул ташкилотлар билан ҳамкорликда ҳашар йўли билан 1,1 километр узунликдаги канал ичи, атрофи тозаланиб, 72 ноқонуний қурилма бузилди. Бу ерда ободонлаштириш ишлари учун 30-40 нафар ишчи ва 6 техника жалб қилинган. Келгусида канал соҳилларига турли манзарали кўчатлар ўтқазилиб, бу ерда одамлар сайр қиладиган кўркам маcкан, автотураргоҳ барпо қилиш режалаштирилмоқда.\nТарғибот гуруҳи вакиллари каналлар атрофида тозалаш ишларини олиб бораётган мутахассислар билан учрашиб, атрофдаги дарахтларнинг эҳтиётсизлик билан кесилиши, чиқиндиларнинг тўпланиб қолишига йўл қўймаслик борасида зарур тавсияларни берди. Бу борада ҳудуд аҳолисининг таклифлари ҳам ўрганилди.


iPhone SE 2 буткул армонга айланди, энди iPhone SE олишга улгуриб қолинг! - Terabayt.Uz\niPhone SE 2 буткул армонга айланди, энди iPhone SE олишга улгуриб қолинг!\nApple корпорацияси 2016 йилдаги баҳорги кўргазмасида iPhone SE смартфонини илк бор оммага кўрсатган эди. Унинг иккинчи авлоди ҳам чиқарилиши борасида турли хабарлар, ҳатто «жонли» суратлари ва видеоларигача тарқалган эди, аммо Apple’нинг ёзги тадбирида уларнинг бари бекор гап бўлиб чиқди. Лекин яқиндагина чиққан хабар яна кўпчиликда уйғотди.\nЎҚИНГ: Apple шу ойда яна иккита ҳамёнбоп айфон чиқаради, улардан бири iPhone SE 2 бўлиши мумкин!\nForbes нашрининг ишончли манбаларга таянган ҳолда ёзишича, iPhone SE 2 моделини энди кутишдан фойда йўқ. Apple унинг ўрнига 2019 йилда тақдим этиладиган флагман айфонларга эътиборини қаратган.\nМавжуд маълумотларга кўра, кейинги авлод iPhone’ларда жиддий ўзгариш бўлмайди ва ушбу туркумга учта моделдаги смартфон киради:\nДиагоналига 5,8 дюймлик OLED-экранли iPhone;\nДиагоналига 6,5 дюймлик OLED-дисплейли iPhone;\nДиагоналига 6,1 дюймлик LCD-матрицали iPhone.\nШу тариқа, iPhone SE модели купертинолик техногигантнинг энг ихчам ва ҳамёнбоп бўлган ягона смартфони бўлиб қолаверади. Лекин шуниси ҳам борки, Apple аллақачон ўзининг расмий онлайн дўконида мазкур ихчам айфоннинг савдосини аллақачон тўхтатган.\nШундай экан, қойилмақом дизайнга, ихчам, мустаҳкам ва қулай корпусга эга айфон харид қилиш ниятида бўлганлар тугаб кетмасидан аввал iPhone SE русумли смартфондан олишга улгуришлари лозим. Масалан, бизнинг Terashop.uz интернет-дўконимизда унинг энг оммабоп – кул ранг корпусга эга талқини 2 899 000 сўмдан олиш учун мана бу ҳавола орқали ўтишингиз мумкин. Бунда уйдан ёки офисдан чиқмасдан туриб онлайн буюртма беришингиз, харидингиз Ўзбекистон бўйлаб бепул элтиб берилиши, пулини эса товарни қўлингизга олганингизда тўлашингиз ҳам мумкинлиги каби имкониятлар сизга маъқул тушади.\n#Apple #Apple iPhone SE #нархлар #смартфонлар #хабарлар #Apple iPhone SE 2 (2018)


Қозоғистонда 2025 йилга қадар таълим грантлари сони 50 фоизга кўпаяди\n11 Март 16:39\nNUR-SULTAN. Kazinform – Қозоғистонда 2025 йилга қадар давлат таълими грантлари сони 50 фоизга кўпаяди. Бу ҳақда бугун Ҳукумат йиғилишида ҚР Бош вазири Асқар Мамин маълум қилди, деб хабар беради Kazinform мухбири.\n«2025 йилга келиб, олий маълумот олиш учун ажратиладиган грантлар сони 50 фоизга кўпаяди. Ҳар йили ёш олимларга 1000 та грант ажратилади ва 500 қозоғистонлик олимлар дунёга машҳур тадқиқот марказларида стажировкадан ўтишлари мумкин. Президентнинг топшириғига биноан жорий йилнинг апрель ойида Узлуксиз таълим контсепцияси қабул қилинади», - деди Асқар Мамин.\nБош вазир Таълим ва фан вазирлиги таълим соҳасидаги миллий лойиҳаларни ишлаб чиқишда Елбасынинг, Давлат раҳбарининг ва «Nur Otan» партиясининг барча кўрсатмаларин бажарилишини таъминлаши кераклигини таъкидлади.\n#ҚР Бош вазири #Фан


Туркия ҳарбийлари уч жангарини ўлдирди\n07 май 2021, Тошкент вақти: 10:01\nТуркия шарқида ҳукумат кучлари Курдистон ишчилар партиясининг уч жангарисини отиб ўлдирди.\nХабарларга кўра, жангарилар тунда ҳарбийлар назорат пунктига ҳужум қилган. Бу ҳужумда бир аскар ҳалок бўлган.\nТуркия террорчилик ташкилоти ҳисоблайдиган Курдистон ишчилар партияси курдлар мустақиллиги учун курашни 1984 йилда бошлаган эди. Шу кураш давомида 37 минг киши ҳалок бўлган.


Ёшлар – бугунги Қозоғистон тимсоли - Номадлар,Турклар,Қозоқ одатлари ва анъаналари,Қозоғистон табиати\nЁшлар – бугунги Қозоғистон тимсоли\n#ёшлар #қозоғистонлик ёшлар #Қозоғистон #Мустақил Қозоғистон\nЖасурлик, тадбиркорлик ва топқирлик каби фазилатлар бугунги Қозоғистон ёшларига хосдир. Янги авлоднинг ёрқин вакилларидан бири - Қиран Талапбек. Йигирма уч ёшга тўлган бу йигит видеооператор ва режиссёр сифатида танилган. Ёш иқтидор соҳиби «Хоббингизни даромад келтирадиган бизнесга айлантиринг, шунда ҳеч қачон ютқазмайсиз» шиори остида яшайди. 15 ёшида Қиран молиявий мустақилликка эришган. Ҳаётдаги муваффақиятлар мунтазам меҳнат туфайли келишини яхши билади.\nҚИРАН ТАЛАПБЕК, РЕЖИССЁР:\n- Муваффақият дарров келмайди. Унга эришиш учун кўп ишлаш зарур. Одамлар менинг меҳнатимни 52-роликдан кейингина муносиб баҳолади. Унгача натижа ва ижобий баҳо бериш ҳоллари бўлмаса ҳам тинмасдан меҳнат қилдим. 52-видео «кўзга тушди». Одамлар дарҳол бошқа ишларимни ҳам кўра бошлади. Ва уларни юқори баҳолади. Шу тариқа, ҳар қандай меҳнат эрта ё индин баҳосини топади. Муҳими – мунтазам ишлаш.\nРафаэль Фатхельянов ҳам Қираннинг фикрини маъқуллайди. У ўз карьерасини батутчи акробат сифатида бошлади, ҳозир эса Дю Солей афсонавий цирки артисти. Тўғри, пандемия туфайли сўнгги олти ой давомида цирк ишламади, йигит ватанига қайтди ва ўз бизнесини очди. Бекор ўтириш унга тўғри келмайди.\nРАФАЭЛЬ ФАТХЕЛЬЯНОВ, DU SOLEIL ЦИРКИ АРТИСТИ:\n- 14 мартдан буён мен Қозоғистондаман. Унгача умр бўйи спорт билан шуғулланганман. Қозоғистонга келганимда бир муддат нима билан шуғулланишни билмай юрдим. Сўнгра, ҳеч нарсага эътибор бермай, емакхона очдим. Кейин хаёлимга яна бир қанча ғоялар келди, бу лойиҳалар очилиш арафасида. Ёшларга айтишни истаган энг асосий маслаҳатим – ҳеч қачон мағлубиятга бош эгмаслик керак, чунки ҳаёт давом этади.\nБугунги кунда ёш авлод муваффақиятлари навқирон ва мустақил республикамиз обрўйини кўтаради.\nҚозоғистонда ўқитувчиларнинг билим даражаси оширилади


Олдин мастер-класс, кейин "Panamilk"ка саёҳат ва "Las Vegas"да ош. Ислам Панаев билан учрашув ҳақида репортаж- Kruz.uz\nОлдин мастер-класс, кейин "Panamilk"ка саёҳат ва "Las Vegas"да ош. Ислам Панаев билан учрашув ҳақида репортаж\n11:22, 16.11.2017 3445 0 Иқтисодиёт\nНукус шаҳрида “Строй вектор” МЧЖ таъсисчиси, “Панамилк” савдо белгиси остида сут ва сут маҳсулотларни қайта ишлаб чиқариш корхонаси раҳбари Ислам Панаев ва “Евро строй” МЧЖ раҳбари Шимбергенов Азат иштирокида очиқ мулоқот ва мастер-класс ташкил этилди. Мулоқотда Қорақалпоғистон Республикаси Жўқорғи Кенгеси қўмита раиси, O'zLiDeP Қорақалпоғистон Республикаси Кенгаши раиси С.Турманов, Қорақалпоғистон Республикаси савдо саноат палатаси раҳбари Р.Зарекеевлар сўзга чиқишди.\nОчиқ мулоқотда тажрибали тадбиркорлар йиғилганларга ўз тадбиркорлик фаолиятини қандай қилиб бошлаганлиги ва фаолияти давомида учраган тўсиқлар ҳамда уларни қай тарзда бартараф этганликлари билан ўртоқлашди.\nЁш тадбиркорлар тадбирдан сўнг “Panamilk” сут ва сут маҳсулотлари ишлаб чиқариш жараёни билан яқиндан танишиш имкониятига эга бўлишди. У ерда Қутлимурат Панаев ҳар бир ёшнинг саволларига батафсил жавоб қайтарди.\nШундан сўнг Нукус шаҳридаги "Лас Вегас" ресторанида ёш тадбиркорлар учун ош берилди.\nИспам Панаев ва Азат Шимбергенов томонидан билдирилган қизиқарли фикрларни сайтимиз орқали ўқиб боришингиз мумкин.\nРасмлар муаллифи Арислан Канназаров ва Байрам Танирбергенов.\nLas VegasPanamilkИслам Панаев\nактёрлик ғишт заводи Санкт-Птеребург Гулистон Матёқубова халқ таълими вазири ўринбосари Қоралалпоғистон Акмал Саидов Камалак билимдонлари Лўли Панаев


Севимли кийимингизнинг ранги характерингизни ошкор қилар экан... - Zamin.uz\n00:05 / 04 марта 2020\nСевимли кийимингизнинг ранги характерингизни ошкор қилар экан...\nТурли экспертларнинг фикрларини ўрганиб чиққач, «адме.ру» сайти севимли ранг бизни бошқалар кўз ўнгида қандай гавдалантириши ва характеримизни намоён этишини аниқлади.\nУшбу ранг – ер ранги. Ишончлилик, кучлилик ва барқарорликни ифодаловчи ранг. Ушбу рангдаги кийимларни киядиганлар катталарни ҳурмат қиладиган, ҳар доим ҳаммадан тинчлик, барқарорлик ва куч излашга мойил бўлган бироз консерватив одамлардир. Жигарранг кўйлакдаги қиз ёки йигит ишончли, ақлли инсондай таассурот қолдиради. Аслида ҳам шундай\nЖурналист ва психолог Лиза Жонсон Менделнинг фикрига кўра «кўк ранг кишининг ўзига ишончини кучайтиради. Шунинг учун кўплаб иш кийимлари ва расмий костюмлар кўк рангда бўлади». Канаданинг Британия Колумбияси университети олимларининг аниқлашича, тўқ кўк рангдаги либослар тинчлантириш хусусиятига эга бўлар экан.\nҚизил — эҳтирос ва куч ранги. Қизил рангнинг ҳар қандай ёрқин кўриниши барчанинг диққатини ўзига торта олади. «Қизил ранг эркаклар учун асосий стимулятор вазифасини ўтайди», — дейди Виржиния штатининг (АҚШ) Норфолк тиббиёт мактаби профессори Эбби Калиш\nОқ ранг — озодлик, поклик, айбсизлик ва оддийлик рамзи. Шу сабабли ҳаётни тоза саҳифа билан бошлашга қарор қилсак тез-тез ўзимизга оқ нарса сотиб оламиз. Оқ ранг ишончли одамларни жалб қилади, улар эркинликни севдилар ва ҳаётга умид билан қарашади.\nMr Akrom қўли сингани, санъатдаги кўролмаслик ва устоз кўрмаган шогирдлар ҳақида гапирди


Тойлоқдаги ҳолат юзасидан батафсил маълумот берилади - zarnews.uz\nТойлоқдаги ҳолат юзасидан батафсил маълумот берилади\nКеча интернет сайтлар ва ижтимоий тармоқларда “Якшанба куни уйдан ишга кетаётганлигини айтиб чиқиб кетган Тойлоқ туман солиқ инспекцияси ходими юрак хуружидан вафот этди” сарлавҳали материали эълон қилинди.\nВилоят давлат солиқ бошқармаси томонидан ўрганилганда Д.Нормаматов 2019 йил 6 июль куни навбатчиликни инспекция қоровули Х.Суярқуловга топшириб, соат тахминан 09:00 да инспекция биносидан чиқиб кетган ҳамда 6-7 июль кунлари инспекция биносига келмаган. Буни инспекцияда ўрнатилган кузатув камералари орқали ҳам аниқлаш мумкин.\nСамарқанд вилояти давлат солиқ хизмати органлари ходимлари шанба-якшанба кунлари ишга жалб этилмайди. Айнан 6-7 июль кунлари нафақат марҳум Д.Нормаматов, балки бошқа ходимлар ҳам инспекция раҳбарияти томонидан ишга жалб қилинмаган.\nАйни пайтда ушбу ҳолат юзасидан хизмат текшируви тайинланган. Хизмат текшируви якуни бўйича оммавий ахборот воситаларига батафсил маълумот берилишини маълум қиламиз.


Европада трансферлар ойнаси ёпилди. Қайси футболчи қаерга ўтди? - Daryo\nЕвропада 5 октябрь, душанба куни 2020 йилги ёзги трансфер ойнаси ёпилди. «Дарё» дедлайн кунининг сўнгги соатларида амалга оширилган трансферларни ушбу саҳифа орқали ёритиб борди.\n«Арсенал» «Атлетико» ярим ҳимоячиси Томас Партини сотиб олди. Лондонликлар футболчининг шартномасида кўрсатилган 50 миллион евро миқдоридаги товон пулини тўлаб берган.\nҚарама қарши йўналишда Лукас Торрейра мадридликлар сафига йўл олган. «Атлетико» 24 ёшли уругвайлик футболчини мавсум охиригача ижарага олган.\n«Эвертон» ярим ҳимоячиси Тео Улокотт «Саутҳэмптон»га қайтди. «Авлиёлар» ўз тарбияланувчисини бир мавсумга ижарага олган.\n«Барселона» ярим ҳимоячиси Рафинья Алакантара ПСЖ сафига йўл олди. Парижликлар бразилиялик футболчи билан 2023 йилга қадар мўлжалланган битим имзолади.\nШунингдек, каталонлар ҳимоячиси Жан-Клер Тодибо «Бенфика»га йўл олди. Португалияликлар 20 ёшли футболчиси 20 миллион еврога сотиб олиш ҳуқуқи билан 2 йилга ижарага олди.\n«Милан» ҳимоячи Диего Лаксалтни «Селтик»ка ижарага бериб юборди.\n«Манчестер Юнайтед» ПСЖ собқ ҳужумчиси Эдинсон Кавани трансферини эълон қилди. Томонлар «1+1» кўринишидаги шартномани имзолаган.\n«Рома» ҳимоячи Крис Смоллингнинг трансфер ҳуқуқини «Манчестер Юнайтед»дан 15 миллион евро эвазига тўлиқ сотиб олди. Англиялик футболчи Рим клуби билан 2023 йилга қадар мўлжалланган битим тузди.\n«Бавария» ярим ҳимоячи Микаэл Кюзиансни «Марсель»га ижарага бериб юборди. «Лидс» тиббий кўригидан ўта олмаган футболчи 2020/21 йилги мавсумни Лига 1 да ўтказади.\nЯрим ҳимоячи Хосе Кальехон «Наполи»даги 7 мавсумдан кейин эркин агент мақомида «Фиорентина»га йўл олди.\n«Челси» ярим ҳимоячиси Тему Бакаёко ижара асосида «Наполи»га йўл олди. Бельгиялик футболчи 2020/21 йилги мавсумни Неаполда ўтказади.\n«Севилья» бир йўла икки футболчи трансферини эълон қилди. АЗ ярим ҳимоячиси Уссама Идрисси билан 2025 йилга қадар мўлжалланган шартнома имзоланган. Шунингдек, испан клуби «Ҳерта» ҳимоячиси Карим Рекик билан ҳам беш йиллик битим имзолади.\n«Манчестер Юнайтед» жамоаси «Порту» ҳимоячиси Алекс Теллес трансферини эълон қилди. Теллес билан «4+1» кўринишидаги битим имзоланган. Аввалроқ 27 ёшли чап қанот ҳимоячи трансфери 20 миллион еврога баҳоланаётгани хабар қилинганди.\n«Ювентус» «Фиорентина» ярим ҳимоячиси Федерико Кьезани сотиб олиш мажбурияти билан икки йилга ижарага олди. Хабар қилинишича, икки йиллик ижара туринликларга 10 миллион еврога айланади, трансфер ҳуқуқини қўлга киритиш эса 40 миллионгача боради.\n«Арсенал» Маттео Гендузини мавсум охиригача «Ҳерта»га ижарага берди. 21 ёшли футболчи немис клубида 8-рақамда ўйнайди.\n«Бавария» учинчи трансферни эълон қилди. Жамоа 10 миллион евро эвазига «Марсель»нинг 28 ёшли ўнг қанот ҳимоячиси Буна Саррни сотиб олди. Футболчи билан 2024 йилга қадар мўлжалланган шартнома имзоланди.\n«Рома» яна бир ярим ҳимоячи Диего Пероттини «Фенербаҳче»га сотиб юборди. Аргентиналик футболчи турк клуби билан «2+1» кўринишидаги шартнома имзолаган.\n«Лейпциг» ярим ҳимоячи Жастин Клювертни «Рома»дан ижарага олди. 21 ёшли футболчи янги жамоасида 21-рақам остида тўп суради.\n«Ювентус» ҳимоячиси Маттиа де Шилёни «Лион»га бир мавсумга ижарага берди. 27 ёшли футболчи 2020/21 йилги мавсумни Францияда ўтказади.\n«Бавария» ПСЖ собиқ ярим ҳимоячиси Эрик Шупо-Мотинг билан 2021 йилнинг 30 июнига қадар мўлжалланган шартнома имзолади. Мюнхенликлар сафига эркин агент мақомида келган футболчи янги жамоасида 13-рақам остида ҳаракат қилади.\nШунингдек, «Бавария» «Ювентус»дан Дуглас Костани бир мавсумга ижарага олди.\n«Тоттенҳэм»нинг 20 ёшли ярим ҳимоячиси Райан Сесенён фаолиятини «Ҳоффенҳайм»да давом эттиради. Немис клуби футболчини бир мавсумга ижарага олди. У янги жамоасида 17-рақам остида ҳаракат қилади.\n10:00, 29.09.2020 85754\n14:01, 20.09.2020 66677\n12:50 Бугун 144\n12:48 Бугун 376\nКанадалик қўшиқчи аёллар ўртасида энг пастки нотани олиб, рекорд ўрнатди. Бироқ бу каби қўшиқли концерт ҳеч кимга ёқмаса керак (видео)\n12:35 Бугун 945\n12:21 Бугун 1618\n15:16, 18.04.2021 114339\n22:16, 18.04.2021 76614\n09:13, 19.04.2021 72178\n23:59, 19.04.2021 74035


RIZQ - Allohning ne'matidir, uni Alloh beradi, bandasi emas! ( 49384 marta o'qilgan) Chop etish\nMirzoMuhammad 17 Iyul 2014, 17:19:51\nРИЗҚИМ КЕНГ БЎЛСИН ДЕСАНГИЗ\nҲомид ал - Лифофий раҳматуллоҳи алайҳи марҳамат қилади: “Биз ризқни Ердан изладик, аммо осмондан топдик”.\nБанда ўзининг вазифасини адо қилиб, ҳожатини Тангри таолодан сўраши лозим. Шу билан бирга баъзи амаллар ҳам борки, бу амаллар ризқимизга барака келишига, топаётган мол - дунёйимиз мўл кўл бўлишига сабаб бўлади. Мазкур амаллар китобларда баён қилинган, ҳаётда ҳам кўп бора қўлланиб, самарасини кўрсатган. Албатта, билиб қўйишлик фойдадан ҳоли бўлмас деган илинжда ана шундай амаллар ҳақида эслатиб ўтишликни лозим топдик.\nАнас разияллоҳу анҳудан ривоят қилинган ҳадиси шарифга кўра – “Ким ризқи кенг, ажали кеч бўлишини хоҳласа қариндошликни боғласин”.(Бухорий ва Муслим ривоятлари)\nСохр ал - Ғомидий разияллоҳу анҳудан ривоят қилинади: “Набий саллалоҳу алайҳи ва саллам: “Эй бор Худоё! Умматимга эрталабки ишни баракали қилгин!” дедилар. Сохр савдогар одам эди. Қачон тижорат юборадиган бўлса, эрта тонгда юборар эди. У бой бўлиб, моли кўпайиб кетди.” (Термизий ривояти, “Зикр аҳлидан сўранг”дан олинди)\nБунинг акси ўлароқ кеч туришлик, кун ботгунча ухлашлик эса ризқнинг қирқилишига сабаб бўлади. Хусусан “Таълимул - мутаъаллими” китобида “тонгдаги уйқу ризқни тўсади” дейилган. Мазкур китобда яна бир қанча омиллар келтирилган.\nКиши қилган гуноҳи билан ризқдан маҳрум бўлади. Ҳадиси шарифда айтилишича: “Гуноҳга берилиб кетишлик ризқдан маҳрум бўлишликнинг сабабидур”. Хусусан ёлғончилик фақирликни мерос қилади.\n– Яланғоч ухлашлик, ҳожатга яланғоч кириш,\nМазкур маълумотлар асарлардан(саҳобаларнинг хабарлари)дан олинган.\n– бахиллик, зиқналик, исрофггарчилик, дангасалик, ялқовлик, ишларда бўшашганлик.\nРасулуллоҳ саллаллоҳу алайҳи ва саллам: “Ризқ тушишини садақа билан талаб қилинг”, – деганлар. Саҳар туришлик баракаликдур, у ҳамма неъматларни, хусусан ризқни ҳам зиёда қилади. Чиройлик ёзишлик ҳам ризқнинг очқичидир. Очиқ чеҳралик, чиройлик гапиришлик ҳам ризқни кўпайтиради.\nШомдан кейин “Воқеъа” сурасини ўқишлик ҳам кўп китобларда тавсия этилади